Θεόδωρος Γρηγοριάδης // Theodoros Grigoriadis: Χαβιέρ Θέρκας Η ταχύτητα του φωτός\nΧαβιέρ Θέρκας Η ταχύτητα του φωτός\nΟ συγγραφέας; Ενας μπάσταρδος ψεύτης, που δεν έχει απαντήσεις\nΤις πληγές του Ισπανικού Εμφυλίου, μοντάροντας αριστοτεχνικά Ιστορία και μυθοπλασία, «έξυσε» ο 46χρονος Χαβιέρ Θέρκας στους «Στρατιώτες της Σαλαμίνας» («Πατάκης», μετάφραση Ελισώ Λογοθέτη) και έγινε διεθνώς γνωστός. Το βιβλίο του, εκτός από παγκόσμιο εκδοτικό φαινόμενο, έγινε και ταινία από τον Νταβίντ Τρουέμπα.\nΜετά τον ιδεολογικό θεμελιωτή της ισπανικής φασιστικής Φάλαγγας, Ραφαέλ Σάντσεθ Μάθας, πρωταγωνιστής του τελευταίου βιβλίου του έγινε ένας βετεράνος του Βιετνάμ. Ωστόσο η «Ταχύτητα του φωτός» («Πατάκης», μετάφραση Αγγελική Βασιλάκου), πέρα από ένα βιβλίο για τον «βρώμικο» αμερικανικό πόλεμο, πρωτίστως είναι ένα έργο που μιλά για τα βάσανα της συγγραφής, το ψέμα και την ενοχή. Προχθές τιμήθηκε με το βραβείο ξένου μυθιστορήματος του περιοδικού «(δε)κατα», γεγονός που έφερε τον πολυβραβευμένο Θέρκας για πρώτη φορά στην Αθήνα.\nΗ γνωριμία με έναν βετεράνο του Βιετνάμ έκανε τον Θέρκας να συγγράψει το τελευταίο του βιβλίο «Ταχύτητα του φωτός». Τώρα επιστρέφει συγγραφικά στην Ισπανία και την πρόσφατη Ιστορία της\nΜετά τον Ισπανικό Εμφύλιο, το Βιετνάμ. Ο πόλεμος είναι λογοτεχνική εμμονή σας;\n«Είναι εμμονή της λογοτεχνίας. Οι άνθρωποι αγαπάμε τον πόλεμο -μέσα στο πλαίσιο της Ιστορίας- αφού εμπεριέχει τα πάντα: και το χειρότερο και το καλύτερο. Γιατί η Ιστορία δεν είναι κάτι που συμβαίνει έξω από εμάς. Αυτό κάνουν και τα βιβλία μου: θεωρούν το παρελθόν παρόν».\nΚαταπιαστήκατε με το Βιετνάμ την περίοδο που μαινόταν ο πόλεμος στο Ιράκ. Θέλατε να γίνουν ανάλογοι συνειρμοί;\n«Οχι, παρ' όλο που το Ιράκ είναι ακριβώς το ίδιο πράγμα με το Βιετνάμ. Με μια διευκρίνιση: το Ιράκ είναι πολύ χειρότερο από το Βιετνάμ».\nΓιατί όμως ένας Ισπανός να ασχοληθεί με τον πόλεμο του Βιετνάμ; Το βιβλίο σας είναι όντως, όπως φαίνεται, αυτοβιογραφικό;\n«Εγραψα για το Βιετνάμ γιατί όντως κατά τη διάρκεια παραμονής μου στις ΗΠΑ γνώρισα έναν βετεράνο του. Ομως το περιεχόμενο του βιβλίου δεν είναι η ζωή μου. Ο συγγραφέας δεν αποκαλύπτει στα βιβλία του τον αληθινό εαυτό του. Φοράει μάσκες. Ακόμη κι όταν ο ήρωας έχει το όνομά μου και πάλι μάσκα είναι, που με κρύβει περισσότερο από μια τριτοπρόσωπη αφήγηση. Τι θα πει περσόνα; Μάσκα. Μας κρύβει και την ίδια στιγμή αποκαλύπτει τον βαθύτερο πυρήνα μας. Ενα βιβλίο μολονότι δεν είναι αυτοβιογραφία αποκαλύπτει τα αισθήματά μου τη στιγμή που γράφεται. Ο Γούντι Αλεν στις ταινίες του δεν μιλά για τη ζωή του. Κι όμως, στις ταινίες του είναι περισσότερο ο εαυτός του απ' ό,τι είναι στη ζωή. Είναι ένα παράδοξο της τέχνης: κρύβεις τον εαυτό σου ενώ τον αποκαλύπτεις».\nΤο alter ego σας είναι ένας φρικτός ψεύτης. Με έναν τρόπο νομιμοποιείτε το ψέμα.\n«Θέλω να ψεύδομαι. Η λογοτεχνία είναι ένα ψέμα που λέει αλήθειες. Ο Πλάτων έχει πει ότι η λογοτεχνία είναι ποίηση. Η ποίηση είναι μια απάτη, στην οποία ο ψεύτης είναι πιο ειλικρινής από αυτόν που λέει αλήθεια. Ο χαρακτήρας του βιβλίου διαρκώς ψεύδεται. Ποτέ δεν ξέρουμε τι έχει συμβεί πραγματικά. Ομως δεν είναι αυτό μια πρωταρχική συνθήκη στην ανάγνωση; Η λογοτεχνία είναι ένα παιχνίδι γεμάτο παγίδες. Και ο συγγραφέας ένας μπάσταρδος που λέει ψέματα χωρίς να δίνει απαντήσεις. Το αντίθετο του ιερέα!».\nΤο αίσθημα της ενοχής κυριαρχεί στην «Ταχύτητα», όπως και στους «Στρατιώτες της Σαλαμίνας».\n«Ναι, γιατί είμαστε υπεύθυνοι. Σήμερα έχουμε αποφασίσει ότι δεν έχουμε καμία ευθύνη. Η ψυχανάλυση μας δίνει το άλλοθι. Μπορεί να μην είμαι ένοχος για το ότι γεννήθηκα αλλά είμαι για ό,τι κακό έχω κάνει. Κι ως συγγραφέας είμαι υπεύθυνος για ό,τι γράφω. Είμαι υπεύθυνος, γιατί οι λέξεις φτιάχνουν κι αλλάζουν τον κόσμο».\nΜιλάτε για την ευθύνη της λογοτεχνίας.\n«Φυσικά. Και στους «Στρατιώτες» και στην «Ταχύτητα» η λογοτεχνία καθορίζει τις εξελίξεις. Οι «Στρατιώτες» μιλάνε για τον άνθρωπο που με την ποίηση και τη λογοτεχνία έπεισε κόσμο να μετάσχει στον Εμφύλιο. Στην «Ταχύτητα» ο Ρόντνεϊ πηγαίνει στο Βιετνάμ εξαιτίας της λογοτεχνίας που μπόλιασε την ιδέα της ηρωικής Αμερικής. Υπάρχει ευθύνη. Οι συγγραφείς είμαστε υπεύθυνοι».\nΟπως γράφετε στο βιβλίο, ο συγγραφέας δεν χρειάζεται ταλέντο, αλλά επιμονή;\n«Αν δεν επιμείνεις, αν δεν δουλέψεις, δεν ξέρεις αν έχεις ταλέντο. Δεν χρειάζεται όμως να είσαι σοφός για να είσαι καλός συγγραφέας. Πρέπει να είσαι εμμανής. Μπορεί να είσαι 60 ετών, να έχεις γράψει 20 βιβλία, αλλά όταν ξυπνάς το πρωί και κάθεσαι να γράψεις ξεκινάς από την αρχή. Παρ' όλο που ξέρω ότι μπορώ να γράψω ένα βιβλίο, για να είναι καλό πρέπει να δώσω τη μάχη μου. Είσαι διαρκώς ανασφαλής».\nΣε παλιότερη συνέντευξη μου είχατε πει ότι επιδίωξή σας είναι έπειτα από κάθε βιβλίο να είστε άλλος άνθρωπος. Με ποιον τρόπο αλλάξατε μετά την «Ταχύτητα του φωτός»;\n«Γράφοντάς την ανακάλυψα ότι κι εγώ, όπως καθένας, υπό συγκεκριμένες συνθήκες μπορώ να διαπράξω άθλια πράγματα. Ανακάλυψα ότι λόγω του φόβου μας θέλουμε να καταστρέφουμε. Εγώ κι εσείς, αξιοπρεπείς και κανονικοί άνθρωποι, κρύβουμε μέσα μας ένα τέρας. Και πρέπει να το κοιτάξουμε κατάματα. Αυτό έκανα με το βιβλίο». *


ΠΑΝΑΘΗΝΑΪΚΟΣ: Ο Βιγιαφάνιες δείχνει ικανός να το γυρίσει | Sportday Αθλητικές Ειδήσεις\nΜπάμπης Τσιμπίδας 02.01.22 | 17:08\nΠΑΝΑΘΗΝΑΪΚΟΣ: Ο Βιγιαφάνιες δείχνει ικανός να το γυρίσει\nΔώδεκα ποδοσφαιριστές από το ρόστερ του Παναθηναϊκού έχουν συμβόλαιο μέχρι τον Ιούνιο. Οι οποίοι έχουν από την Πρωτοχρονιά το δικαίωμα να υπογράψουν με άλλη ομάδα. Ασφαλώς, δεν είναι όλοι εξίσου σημαντικοί και για τον καθένα ισχύουν διαφορετικά δεδομένα. Αλλά σε περίπτωση θέση στη συγκεκριμένη λίστα, βρίσκεται ο Λούκας Βιγιαφάνιες.\nΟ Αργεντινός μεσοεπιθετικός είναι ο πιο ακριβοπληρωμένος στο δυναμικό του Τριφυλλιού και εσχάτως, έχει επανακτήσει το status του βασικού στο πλάνο του Ιβάν Γιοβάνοβιτς. Με την απόδοση του τον Δεκέμβριο, ο Βιγιαφάνιες απέδειξε ότι μπορεί να κάνει τη διαφορά στον Παναθηναϊκό, όπως περίμενε ο Γιάννης Αλαφούζος ότι τον έφερε πίσω στο «Καλαφάτης» το καλοκαίρι του 2020. Μία διαφορά που ο «Βίγια» δεν έκανε προηγουμένως και αντιθέτως, προκάλεσε προβλήματα στα αποδυτήρια με τη συμπεριφορά του.\nΗ αλήθεια είναι ότι με αποκορύφωμα τη χειροδικία του κατά του Χατζηγιοβάνη, ο Βιγιαφάνιες δυσαρέστησε τον Αλαφούζο και τη διοίκηση του Παναθηναϊκού. Ωστόσο, κατά μέρος η παραμονή του 31χρονου παίκτη στο Κορωπί θα εξαρτηθεί από την εισήγηση του Γιοβάνοβιτς. Ο Σέρβος δεν έχει αποφανθεί για τον Αργεντινό μεσοεπιθετικό και θα τον αξιολογήσει συνολικά μέχρι το τέλος της σεζόν.\nΚαθοριστικό ρόλο για το μέλλον του Βιγιαφάνιες στον Παναθηναϊκό θα παίξει το οικονομικό. Με το τρέχον συμβόλαιο ο ποδοσφαιριστής αμείβεται με 620.000 ευρώ ετησίως. Εξυπακούεται πως με παραπλήσιες απαιτήσεις, δεν υπάρχει απολύτως καμία πιθανότητα ανανέωσης. Δεν είναι σαφές που θα φτάσει η ΠΑΕ σε μία ενδεχόμενη προσφορά της, αλλά δύσκολα θα ξεπεράσει το 50-60%.\nΣε κάθε περίπτωση, δεν έχουν διευκρινιστεί ούτε τα «θέλω» του Βιγιαφάνιες. Αν έχει την πρόθεση να συζητήσει ή αν έχει κουραστεί με όσα του χρεώνονται και προτιμά να αλλάξει περιβάλλον. Γιατί και αυτό είναι ένα υπαρκτό σενάριο…\nΑπό το ρεπορτάζ του Sportday.gr προκύπτει ο Γιοβάνοβιτς είναι ικανοποιημένος με την απόδοση, αλλά και με την προσήλωση του Βιγιαφάνιες. Από τον Σεπτέμβριο και έπειτα, ο «Βίγια» συμπεριφέρεται με περισσότερο επαγγελματισμό και είναι συνεπής στις υποχρεώσεις του. Ενώ η δικαστική διαμάχη του με την ΠΑΕ δεν τον εμπόδισε να διακρίνεται στο γήπεδο. Αντίστοιχα, ο Αλαφούζος εμπιστεύεται τον Γιοβάνοβιτς και αν ο προπονητής ζητήσει την παραμονή του Βιγιαφάνιες, ο μεγαλομέτοχος δεν θα εκφράσει αντιρρήσεις.


Για τον Γιάννη... | AgrinioPress\nΑρχική/Pressαρίσματα/Για τον Γιάννη…\nΑρχισυντάκτης Send an email 06/08/2020 , 19:47\nΟ άδικος τρόπος με τον όποιο ο Γιάννης Τσιλίκας έφυγε από τη ζωή έχει συγκλονίσει τους πάντες.\nΗ απώλεια για όσους τον γνώριζαν έστω και λίγο είναι δύσκολα διαχειρίσιμη. Οι λέξεις μερικές φορές είναι φτωχές για να περιγράψεις ένα παιδί – διαμάντι σαν τον Γιάννη.\nΈναν ακέραιο χαρακτήρα που σε κέρδιζε από την πρώτη στιγμή. Που με συνέπεια, υπομονή και επιμονή, προσπαθούσε να βρει λύσεις στα πιο απίθανα αιτήματα, να διαχειριστεί δύσκολες καταστάσεις, που βίωσε αρκετές φορές, αναλαμβάνοντας απαιτητικούς ρόλους, δίπλα σε γνωστούς πολιτικούς της περιοχής.\nΠου ήταν έτοιμος να απολογηθεί για πράγματα που ενδεχομένως δεν ήταν δική του ευθύνη, ή δεν προλάβαινε να διαχειριστεί. Που με ένα γλυκό και αγνό χαμόγελο μετέδιδε αισιοδοξία και δύναμη, με μια καλοσύνη σπάνια, σε ένα περιβάλλον που οι καλοί θεωρούνται περιττοί ή αναλώσιμοι.\nΟ Γιάννης ήταν αυτό που λέμε ένα κομμάτι μάλαμα. Ατόφιος, γνήσιος, σπάνιος. Γι’ αυτό η απρόσμενη απώλεια του σε κάνει να συλλογίζεσαι πολλά, ν’αλλάζεις κοσμοθεωρία. Για τη ζωή, τον θάνατο, για το πόσο πρόσκαιρα και “ρηχά” φαντάζουν όλα, όταν χάνεται ένας τέτοιος άνθρωπος, με έναν τέτοιο απίστευτο και άδικο τρόπο.\nΑπό τα πολλά που γράφτηκαν για τον χαρακτήρα του, ίσως την καλύτερη απόδειξη της συνέπειας και ακεραιότητας του, την έδωσε -προς τιμήν του- ένας άνθρωπος από αντίθετο πολιτικό χώρο. Ο δήμαρχος Θέρμου, Σπύρος Κωνσταντάρας, που έγραψε σε μήνυμα του, μόλις πληροφορήθηκε την απώλεια του Γιάννη:\n“Δεν θα ξεχάσω την ευγενική του άρνηση ,προδήλως για ιδεολογικούς λόγους ,να με ακολουθήσει ως συνεργάτης στην δεύτερη θητεία μου , παρότι έληγε η συνεργασία του στην Περιφέρεια και θα έμενε χωρίς εργασία ,σπάνια αντίδραση ανθρώπου στην εποχή μας…” .\nΑυτός ήταν ο Γιάννης. Θα μπορούσαν να γραφτούν και να ειπωθούν πολύ περισσότερα, αφού το κενό που αφήνει είναι δυσαναπλήρωτο. Και στην κοινωνία και στις καρδιές μας.\nΑν μπορούμε να του υποσχεθούμε κάτι, είναι ότι θα προσπαθήσουμε, έστω και λίγο, να του μοιάσουμε…\nαπώλεια Γιάννης Τσιλίκας θάνατος


Home / ΕΠΙΧΕΙΡΗΣΕΙΣ / Ιδέες branding που πρέπει να ξανασκεφτούμε\nΕΠΙΧΕΙΡΗΣΕΙΣ Comments Off on Ιδέες branding που πρέπει να ξανασκεφτούμε\nΑρέσκονται πολλοί να διαφοροποιούν ανάμεσα σε “στρατηγικά” θέματα branding και τα καθημερινά “τακτικά”. Η στρατιωτική αναλογία όμως είναι παραπλανητική, ειδικά στην εποχή των social media που ζούμε.\nUSP (Unique Selling Proposition) Η ιδέα ότι ένα προϊόν έχει μια “καλή” όψη είχε πιο πολύ νόημα όταν τα media ήταν μονοσήμαντα. Όταν βλέπαμε π.χ. ένα διαφημιστικό στην τηλεόραση.\nΠως αντιλαμβάνεται το προϊόν μας ο καταναλωτής; Τώρα ρωτάμε πως αλληλεπιδρά με το προϊόν μας ο καταναλωτής;\nΈρευνα αγοράς. Αφού έχουμε διαρκή επαφή με τους καταναλωτές και ένα διάλογο υπό εξέλιξη μαζί τους, η έρευνα αγοράς αλλάζει και αυτή.\nΟι αλλαγές αντανακλούν τις εξελίξεις στην επικοινωνία των brands. Την δεκαετία του ΄60 η έμφαση ήταν στην διαφημιστική και την δημιουργικότητά της. Μετά έγινε πιο πολύ θέμα της εταιρικής δύναμης και στρατηγικής. Στην δεκαετία του ’90 φάνηκε η δύναμη του σημείου πώλησης και της πληροφόρησης. Τώρα ζούμε την εποχή του καταναλωτή και της ζωντανής καθημερινής εξέλιξης της σχέσης με το προϊόν.\nTags brand market research usp\nPrevious Όλα όσα θέλετε να ξέρετε για την ρόκα\nNext Να επικεντρωθούμε σε προτάσεις; Μέρος 1ο – τζόγος και ebanking\nH οικονομική κρίση ανά κλάδο: To κατοικίδιο, το Lipton και το Aroxol\nΤακτοποιούσα σήμερα στον σκληρό δίσκο αρχεία για τις διάφορες έρευνές μου. Κοιτώντας μόνο τις …


Άντερφενε - Ξενοδοχεία\nΆντερφενε: Αναζήτηση ξενοδοχείων\nΔείτε ξενοδοχεία για Άντερφενε στο χάρτη\nΆντερφενε: Εξερευνήστε την πόλη\nΆντερφενε: Πώς είναι αυτό το μέρος;\nΑν θέλετε να ανακαλύψετε ένα νέο μέρος, μπορείτε να πάτε εδώ: Άντερφενε.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Άντερφενε) θα βρείτε καταλύματα που ικανοποιούν τις ανάγκες όλων των ταξιδιωτών. Άντερφενε: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Άντερφενε), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Άντερφενε) είναι εδώ με την εγγύηση χαμηλότερης τιμής μας.\nΆντερφενε: Ποια είναι τα καλύτερα μέρη για τη διαμονή σας εδώ;\nΆντερφενε: Σε αυτό το μέρος θα βρείτε καταλύματα με τιμές που ξεκινούν από 38 EUR. Διαλέξτε μία από τις 231 προσφορές μας και επωφεληθείτε από εκπτώσεις έως και 50%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Άντερφενε) και στη γύρω περιοχή:\n• 16 καταλύματα 4 αστέρων από 58 EUR ανά διανυκτέρευση\nΆντερφενε: Τρόποι μετάβασης σε αυτό το μέρος\nΆντερφενε: Ποιο είναι το πλησιέστερο αεροδρόμιο;\n• 43,4 χλμ. από το κέντρο του προορισμού (Άντερφενε)\n>Άντερφενε: Ποια είναι η καλύτερη περίοδος για να επισκεφτείτε αυτό το μέρος;


Θα σαρώσει το Game of Thrones στα ΕΜΜΥ - Cinema - cretadrive.gr\nΗ πιο σέξι μαθηματικός: Δείτε την σέξι μαθηματικό που κάνει τους πάντες να θέλουν να μάθουν για… ολοκληρώματα!!!\nΗ πιο ερωτική χώρα στον κόσμο\nΗ πιο ερωτική χώρα στον κόσμο: Μπορεί οι Μεσογειακοί λαοί να θεωρούνται οι πιο ερωτικοί, ωστόσο η πιο ερωτική χώρα\nΑρχική » Lifestyle » Cinema » Θα σαρώσει το Game of Thrones στα ΕΜΜΥ\nΘα σαρώσει το Game of Thrones στα ΕΜΜΥ: Η σειρά Game of Thrones σάρωσε τις υποψηφιότητες για τα βραβεία βραβεία ΕΜΜΥ\nΑνακοινώθηκαν οι υποψηφιότητες για τα βραβεία Έμμυ, τα εικονικά βραβεία της αμερικανικής τηλεόρασης. Η σειρά Game of Thrones έσπασε κάθε ρεκόρ με 32 υποψηφιότητες.\nΗ σειρά της HBO, που μόλις ολοκληρώθηκε μετά το πέρας της όγδοης σεζόν, προηγείται της σειράς The Marvelous Mrs. Maisel της Amazon με 20 υποψηφιότητες, ενώ η σειρά Chernobyl (HBO) ακολουθεί με 19 υποψηφιότητες.\nΗ HBO συνολικά συγκεντρώνει 137 υποψηφιότητες και ακολουθεί το Netflix με 117 υποψηφιότητες.\nΗ τελετή απονομής των βραβείων Emmy θα διεξαχθεί στο Λος Άντζελες, στις 22 Σεπτεμβρίου.\nΤο “Game of Thrones” έσπασε τα ρεκόρ στα EMMY\nΙστορία στον θεσμό των τηλεοπτικών βραβείων έγραψε με τις υποψηφιότητες της, η σειρά-φαινόμενο, με τα εκατομμύρια των θαυμαστών.\nΓια μήνες φαινόταν πως οι φετινές υποψηφιότητες των Emmy είχαν αδειάσει το χώρο για την αναμενόμενη τελευταία θριαμβευτική πράξη του «Game of Thrones». Από το «Handmaid’s Tale» μέχρι το «Big Little Lies», τα πάντα φαίνεται να περίμεναν αρκετά ώστε να μη χρειαστεί να αντιμετωπίσουν το μεγαθήριο του ΗΒΟ στην τελική του σεζόν.\nΤο αποτέλεσμα ήταν το «Game of Thrones» να μοιάζει σα να μην έχει αντίπαλο, κερδίζοντας υποψηφιότητες για τα πάντα, σκοράροντας πολλαπλές θέσεις σε κατηγορίες όπως της Σκηνοθεσίας ή των Β’ Ρόλων– μέχρι κι ο Aλφι Aλεν βρέθηκε υποψήφιος για Emmy Β’ Ανδρικού Ρόλου. Σύνολο 32 υποψηφιότητες, σχεδόν δηλαδή το ένα τέταρτο των συνολικών για το ΗΒΟ, το οποίο ξαναπήρε πίσω την πρώτη θέση με 137, έναντι των 117 του Netflix, που πέρσι είχε για πρώτη φορά προσπεράσει.\nΠερισσότερα για τις φετινές υποψηφιότητες ΕΜΜΥ μπορείτε να δείτε και στο flix.gr\nΟι ήρωες του Game Of Thrones ψάχνουν δουλειά\nΤι δουλειές έκαναν πριν το Game of Thrones;\nPrevious PostΡεκόρ τηλεθέασης αλλά με απώλειες\nNext PostΑντίστροφη μέτρηση για Top Gun και Ad Astra\ncinema news, EMMY, EMMY Awards, EMMY Awards 2019, Game of Thrones, Game of Thrones Emmy Awards 2019, HBO, movie news, The Marvelous Mrs. Maisel της Amazon, βραβεία EMMY, ειδήσεις Κόσμος, σειρά Chernobyl (HBO), σειρά Game of Thrones, τελετή απονομής βραβείων ΕΜΜΥ, τελετή απονομής των βραβείων Emmy, υποψηφιότητες Game of Thrones στα βραβεία ΕΜΜΥ, υποψηφιότητες για τα βραβεία βραβεία ΕΜΜΥ, υποψηφιότητες ΕΜΜΥ 2019


Η «βίβλος» του Μεγαλέξανδρου – στάχτες\nΔημοσιεύθηκε την 19/09/2019 από SF\nΤο αυθεντικό χειρόγραφο είχε παρουσιαστεί το 1999 στο Μέγαρο Μουσικής στην έκθεση «Η Βενετία των Ελλήνων- Η Ελλάδα των Βενετών- με πρόταση της τότε Διευθύντριας του Εθνικού Ινστιτούτου της Βενετίας κ. Χρύσας Μαλτέζου. Ωστόσο, η έκθεση στη Θεσσαλονίκη, με τη βοήθεια της νέας τεχνολογίας ανοίγει στον αναγνώστη όλες σχεδόν τις σελίδες του σε ψηφιακή μορφή υψηλής ανάλυσης ενω παρουσιάζει όλες τις πτυχές του χειρόγραφου (καλλιτεχνικές, παλαιογραφικές, φιλολογικές κ. α) με animation.\nΟ θρύλος του Μακεδόνα στρατηλάτη, πολυμεταφρασμένος σε δεκάδες γλώσσες και διασκευασμένος σε κάθε εποχή, διαδόθηκε σε Δύση και Ανατολή. Ο ηρωισμός, η γενναιότητα, η ζωή και οι περιπέτειές του υμνήθηκαν μέσα από πολυάριθμα χειρόγραφα. Βασισμένα στις καταγραφές του ιστορικού Καλλισθένη που συνόδευε τον Μέγα Αλέξανδρο στις εκστρατείες του, υπήρξε το δημοφιλέστερο κοσμικό κείμενο και το μεγαλύτερο σε διάδοση έργο μη εκκλησιαστικού περιεχομένου κατά τον Μεσαίωνα. Στο Βυζάντιο, τα κατορθώματα του «κοσμοκράτορος Αλέξανδρου του Βασιλέως», έγιναν «διήγησις εξαίρετος και όντως θαυμασία». Στο πρόσωπό του οι Βυζαντινοί αυτοκράτορες, από τον Μέγα Κωνσταντίνο ως τον Μανουήλ Παλαιολόγο, ηγεμόνες που διεκδικούσαν την κυριαρχία «πάσης ανατολής», φαίνεται πως είχαν βρει ένα επιβλητικό πρότυπο, ένα σημείο αναφοράς για την ταυτότητα των Βυζαντινών.\nΤο «Μυθιστόρημα του Αλεξάνδρου», λόγω της δημοφιλίας του μεταφράστηκε σε ευρωπαϊκές και ασιατικές γλώσσες (λατινικά, αρμενικά, συριακά, κοπτικά, αιθιοπικά, σερβικά, αγγλικά, γαλλικά, γερμανικά, εβραϊκά κ.ά.). Διασκευάστηκε πολλές φορές ακόμα και σε στίχους στη βυζαντινή δημοτική γλώσσα και ήταν από τα πιο δημοφιλή κοσμικά αναγνώσματα των Βυζαντινών Ελλήνων. Επί τουρκοκρατίας η «φυλλάδα του Μεγαλέξανδρου» τυπωμένη σε πολλές εκδόσεις στη Βενετία, πήρε τη μορφή λαϊκού αναγνώσματος.\nΥπάρχουν δεκάδες χειρόγραφα σε όλο τον κόσμο (ινδικά, περσικά, αραβικά, παλαιοθωμανικά, σερβικά, λατινικά) με λιγότερες ή περισσότερες κατά περίπτωση μικρογραφίες που συνοδεύουν το περιεχόμενο και εστιάζουν σε συγκεκριμένα επεισόδια της ζωής του και της συνάντησής του με διάφορους λαούς της Οικουμένης, εξηγεί ο πρόεδρος της εποπτικής επιτροπής του Ελληνικού Ινστιτούτου της Βενετίας, καθηγητής Χρήστος Αραμπατζής. Ωστόσο, το βυζαντινό χειρόγραφο κώδικας 5 του Ελληνικού Ινστιτούτου της Βενετίας, στο οποίο βασίζεται η έκθεση στη Θεσσαλονίκη, είναι το εκτενέστερο στον κόσμο καθώς εξιστορεί με λεπτομέρειες, εικονογραφικές και φιλολογικές, τα έπη και τη ζωή του Μακεδόνα στρατηλάτη. Εμπεριέχει 250 μικρογραφίες, η κάθε μια καλύπτει όλη τη σελίδα και στο σύνολό του αποτελεί το σπουδαιότερο κειμήλιο του Ελληνικού Ινστιτούτου της Βενετίας.\nΑντιγράφηκε γύρω στα μέσα του 14ου αιώνα κατόπιν παραγγελίας κατά πάσα πιθανότητα από τον αυτοκράτορα της Τραπεζούντας Αλέξιο Γ’ Μέγα Κομνηνό για την προσωπική του βιβλιοθήκη. Ο συγγραφέας είναι άγνωστος αλλά λόγω της σχέσης του αρχικού αφηγήματος με τον ιστορικό Καλλισθένη, αποδόθηκε στον «Ψευδοκαλλισθένη». Γύρω από τις υψηλού καλλιτεχνικού επιπέδου μικρογραφίες, όλα τα περιθώρια φέρουν ελληνικές επιγραφές με ερυθρό μελάνι. Συνοδεύονται και από τη μετάφρασή τους σε παλαιοθωμανική γραφή που προστέθηκε εκ των υστέρων, πιθανότατα από ιδιώτη στον οποίο περιήλθε το χειρόγραφο, όταν η Τραπεζούντα πέρασε στα χέρια των Οθωμανών Τούρκων το 1461. Στους αιώνες που ακολούθησαν, άγνωστο πώς και από ποιον, το πολύτιμο χειρόγραφο κατέληξε στην ελληνική αδελφότητα της Βενετίας, όπου μαρτυρείται τουλάχιστον από τα μέσα του 19ου αιώνα. Περιήλθε στο Ελληνικό Ινστιτούτο το 1953 με την πράξη δωρεάς της περιουσίας της ελληνικής Κοινότητας της Βενετίας στο επιστημονικό ίδρυμα και σήμερα κοσμεί το μουσείο του Ινστιτούτου.\nΤο ενδιαφέρον του χειρογράφου δεν εστιάζεται μόνο στην καλλιτεχνική του δημιουργία και στο φιλολογικό του περιεχόμενο, αλλά στις πληροφορίες που αντλεί ο θεατής για την επιρροή που άσκησε ο μέγας στρατηλάτης στο Βυζάντιο.\nΟ Αλέξιος Γ΄ Μέγας Κομνηνός που περιγράφεται ως μιμητής του Αλεξάνδρου, είναι κατά πάσα πιθανότητα ο αυτοκράτορας που εικονίζεται στην προμετωπίδα του χειρογράφου. Στο χειρόγραφο, ο μεγάλος στρατηλάτης εικονογραφείται με ενδυμασία Βυζαντινού αυτοκράτορα, παραπέμποντας έμμεσα στον Αλέξιο, ο οποίος ως νέος Αλέξανδρος μάχεται με ανάλογη γενναιότητα και δυναμισμό, με στόχο την προστασία της αυτοκρατορίας του από τους Τούρκους.\nΣχεδόν κάθε επεισόδιο του κειμένου είναι εικονογραφημένο με εξαιρετικές λεπτομέρειες και πλούσιες σκηνές από τον βίο και την εκστρατεία του Μεγάλου Αλεξάνδρου. «Οι εικόνες δίνουν πνοή στην αφήγηση με τεχνικές που ζωντανεύουν ή ενεργοποιούν την αφήγηση για τον αυτοκράτορα ιδιοκτήτη του κώδικα, επισημαίνει η έκδοση του Ινστιτούτου για το «Μυθιστόρημα του Αλεξάνδρου» (Εκδόσεις Εξάντας). «Τόσο το κείμενο όσο και οι εικόνες γοήτευσαν άμεσα τον αυτοκράτορα προστάτη και διευκόλυναν την ταύτισή του με τη μορφή του Αλέξανδρου».\nΞεφυλλίζοντας το χειρόγραφο με τη βοήθεια της ψηφιακής τεχνολογίας\nΜέσα από 250 μικρογραφίες εκτυλίσσονται τα πιο σημαντικά γεγονότα της ζωής του Μ. Αλεξάνδρου, από τη γέννησή του, την αναγόρευσή του σε βασιλέα της Μακεδονίας, τις μάχες του, τη νίκη και τον θάνατο του Δαρείου, βασιλιά των Περσών, την υποταγή των πόλεων και των περιοχών της Ασίας, την επαφή του με μακρινούς πολιτισμούς, την πάλη του με μυθικά τέρατα, τον γάμο του με τη Ρωξάνη, την κατάκτηση της Αιγύπτου, την προσκύνηση στο μαντείο του Αμμωνος Δία, την ίδρυση της Αλεξάνδρειας, τις περιπέτειές του και τελικά τον θάνατό του.\nΤο ευρύτερο κοινό μπορεί να περιηγηθεί τις σελίδες του χειρογράφου σε ολόγραμμα. Στην ψηφιακή έκθεση, που εγκαινιάζει σήμερα στις 12 το μεσημέρι ο υφυπουργός Εξωτερικών αρμόδιος για τον Απόδημο Ελληνισμό Αντώνης Διαματάρης, οι επισκέπτες έχουν τη δυνατότητα να ξεφυλλίσουν το χειρόγραφο, να ζουμάρουν στις εικονογραφικές του συνθέσεις που σκιαγραφούν τα βασικά σημεία της ζωής του Μ. Αλεξάνδρου, για να αντιληφθούν την οικουμενική του διάσταση ανά τους αιώνες και να κατανοήσουν πώς οι Βυζαντινοί αφομοίωσαν τα έπη του μεγάλου Ελληνα στρατηλάτη, τον τρόπο με τον οποίο ανέδειξαν τον ηρωισμό και τη γενναιότητά του, στοιχεία που προφανώς υμνήθηκαν ιδιαίτερα στο Βυζάντιο.\n«Το Ελληνικό Ινστιτούτο της Βενετίας με την ψηφιακή αυτή έκθεση ανοίγει μια νέα σελίδα για την αξιοποίηση των πολιτιστικών θησαυρών που κατέχει», αναφέρει στην «Κ» ο καθηγητής Χρήστος Αραμπατζής. «Η χρήση νέων τεχνολογιών προσδίδει μια νέα, πρωτόγνωρη δυναμική στη διάχυση των πολιτιστικών αγαθών του ελληνικού πολιτισμού. Η διάδοση της γνώσης είναι ευθύνη μας έναντι της ιστορίας και του ρόλου μας».\nPosted in Πολιτισμός,media,nea,news


Κακλαμάνης: Μήπως υπάρχει και άλλο… βόδι; - Star.gr\nΠΟΛΙΤΙΚΗ - ΟΙΚΟΝΟΜΙΑ Τρίτη, 1 Απριλίου 2014, 11:07\nΚακλαμάνης: Μήπως υπάρχει και άλλο… βόδι;\n«Δεν είπα ποτέ ότι είμαι αντιμνημονιακός»\n«Μετά τη φορολογία ακινήτων, η προσωπική μου αξιοπρέπεια δεν μου επέτρεπε να κάνω άλλη υποχώρηση» δήλωσε ο Νικήτας Κακλαμάνης στον Σκάι, αναφερόμενος στη στάση του κατά την ψήφιση του πολυνομοσχεδίου την Κυριακ��.\nΟ ίδιος διευκρίνισε ότι ποτέ δεν δήλωσε αντιμνημονιακός: «Δεν κατεψήφισα, ψήφισα "παρών". Δεν είπα ποτέ ότι είμαι αντιμνημονιακός». Ωστόσο, απάντησε στις εκτιμήσεις ότι τα δύσκολα πέρασαν, με μια φράση γεμάτη νόημα: «Αυτό που λένε ότι “φάγαμε το βόδι και ήταν η ουρά”, περιμένετε να δείτε αν υπάρχει πέραν της ουράς και άλλο βόδι»!\nΤέλος, αναφερόμενος στη διαγραφή του, υποστήριξε ότι ήταν παράτυπη καθώς όχι μόνο δεν έλαβε κανένα σχετικό έγγραφο αλλά και δεν έγινε από την πενταμελή ομάδα δεοντολογίας που ορίζεται από τον εκάστοτε πρόεδρο της ΝΔ.


Αποστολέας Θέμα: Kithara summer live meeting 2015 (Αναγνώστηκε 28954 φορές)\n« Απάντηση #175 στις: 10/06/15, 21:03 »\nΚαι τώρα που βρήκα λίγο χρόνο ας γράψω κι άλλη μία γνώμη για το πρόσφατο γεγονότο!:\n-Σάτυροι: Κλασσικοί, χιλιοακουσμένοι (από εμέ πλέον)...στα ίδια επίπεδα κεφιού και παραγωγικότητας...δεν πα να τους πέφτουν τα όργανα στη μέση των κομματιών, δεν πτοούνται, δεν μπορείς να διακρίνεις ούτε υποψία δυσαρέσκειας και συνεχίζουν ακάθεκτοι! Κώστας ρησπέκτ, ντράμερ θεούλης και μπράβο για την επιστροφή της απολωλότας τραγουδιάρας....σας χρειαζόταν!\n-End Of Discussion: Σαφώς βελτιωμένοι και δουλεμένοι, παρ'όλες τις συχνές αλλαγές μελών τελευταία, καταφέρνουν και προχωρούν! Όλα τα μέλη ένας και ένας και συνεισφέρει τα μέγιστα στο κομμάτι του ώστε να βγει αυτό το καταπληκτικό αποτέλεσμα που βιώσαμε την Κυριακή...\n-Part-time Astronauts: Οπτικά ελλιπείς, ακουστικά υπερπλήρεις. Κάνοντας από τουλάχιστον δύο δουλειές ο καθένας (εκτός απ'το Νίκο που ευτυχώς που τον έχουν αφήσει να κάνει αυτή τη μία που ξέρει ΤΌΣΟ καλά να κάνει) γεμίζουν τα κομμάτια τους και τα αποδίδουν με πολύ ενδιαφέρουσες αποχρώσεις. Ρησπέκτ στον μπασίστα/κιθαρίστα που έδειχνε να το γουστάρει περισσότερο απ'όλους εκείνη τη βραδιά. Και.....ΦΥΣΙΚΆ και θα πω για εκείνο το τελευταίο κομμάτι... Τι ήταν αυτό ρε παιδιά!?!? Κατ΄αρχάς μονιμοποιήστε το ντράμερ! Σας ανέβασε ένα σκαλοπάτι ακόμα η παρουσία του + ότι το παιδί παίζει πάρα πολύ καλά! Και, Νίκο.....και όλοι, βασικά...τι ατμόσφαιρα και σόλο ήταν αυτό στο τέλος? Μου πεσε το σαγόνι.....Συγχαρητήρια παιδιά!\n-Summer Camp:Πολύ καλή η αρχή σας, λίγο παραπάνω δουλίτσα και δέσιμο χρειάζεται για ένα πιο "σφιχτό" αποτέλεσμα. Η εμφάνιση προχθές,όμως, ήταν απολαυστικότατη!\n-OUAW: Παιδιά...αν (τουλάχιστον στα όργανα γιατί οι φωνές, όπως και να το κάνεις, δεν αντιγράφονται) μου βάζαν να ακούσω αυτά που παίξατε χωρίς να ξέρω τι είναι θα έλεγα πως είναι σίγουρα από live της εκάστοτε μπάντας που άνηκε το κάθε κομμάτι! Επαγγελματικότατος, μελετημένος και δουλεμένος ήχος, τρομερή σκηνική παρουσία και ερμηνείες! Τρομεροί ήχοι και στις δύο κιθάρες, πιστές αντιγραφές και παιξίματα και ένας απίστευτος μπαστίστας....\nΓενικώς, αν και δεν έπαιξα, το καραδιασκέδασα, μαζευτήκαμε, είχε live, μπύρες και καλή διάθεση και παρέα!\nΣυγχαρητήρια σε όσους τρέξανε για τη διοργάνωση του φεστιβάλ και ευχαριστούμε για το αποτέλεσμα!\n« Απάντηση #176 στις: 12/06/15, 17:48 »\nΠαιδιά καλησπέρα σε όλους, επειδή χθες ήμουν στην αίθουσα για την πρόβα και δεν παρακολούθησα ακριβώς την διαδικασία αντιγραφών, είναι κάποια μπάντα που δεν πήρε το υλικό της?\nΠείτε μου αν θελετε να το φέρω πάλι αυτή την Τρίτη, που θα είμαστε εκεί, 6:30 με 9:30μμ.\nΣε όσους το είδαν, περιμένω εντυπώσεις!..\n« Απάντηση #177 στις: 12/06/15, 19:10 »\nΑδριανέ ευχαριστούμε πολύ για τη βιντεοσκόπηση και την επεξεργασία.\nΤο αρχείο με τα πολλά λιπαρά είναι όντως εντυπωσιακό! Τόσο που μετά από ένα σημείο μου κόλλησε ο η/υ από την υπερπροσπάθεια (ντάξει, μπορεί να τέλειωσε και το κάρβουνο!). Και ο ήχος πολύ καλός επίσης.\nΑν παίζαμε και καλά θα το κυκλοφορούσα dvd!!\nΑδριανέ κόψε ταρίφα και να σ έχουμε υπόψιν για κάποιο επόμενο λαϊβ!\nΔείγμα θα ανέβει μόλις βρω χρόνο και χωρίσω κομμάτια.\n« Απάντηση #178 στις: 12/06/15, 19:52 »\nΠαράθεση από: Καθόδιος (φλουτσ) στις 12/06/15, 19:10\nΤώρα που ξέρετε καλά τον χώρο, δείτε τι είναι εφικτό με μόνο (..) 5 κάμερες ..με την γνωστή *χαμηλή* ποιότητα του ΥΤ και μία κάμερα - ψυχεδέλεια που μπήκε κατά λάθος απέναντι από τους προβολείς και βγήκε το καλλιτεχνικότερο πλάνο.\n« Απάντηση #179 στις: 13/06/15, 12:16 »\nΚαλημέρα σε όλους (επιτέλους έριξα έναν καλό ύπνο).\nΕυχαριστούμε τον καυτόσαλτσο για τα καλά του λόγια και περιμένουμε συμμετοχή στο επόμενο.\nΑδριανέ πολύ καλή δουλειά με το πολυκάμερο και το μοντάζ. Ευχαριστούμε πάρα πολύ και για το υλικό που τράβηξες. Δεν έχω δει το original αλλά ακόμα κι από το youtube που ανέβασε κάτι ο Θοδωρής φαίνεται πάρα πολύ καλό.\nΓια του λόγου το αληθές δείτε πιο κάτω (10λεπτάκι με εισαγωγικό μπλα μπλα πριν το τελευταίο κομάτι και κάμποσο "θόρυβο" στο τέλος\n« Απάντηση #180 στις: 16/06/15, 10:51 »\nΤι έγινε ρε παιδιά; Υλικό από τους υπόλοιπους δε θα δούμε;\n« Απάντηση #181 στις: 16/06/15, 12:00 »\nΠαίζει κανένα ελαφρύ και απλό video cutter; Το movie maker δε δέχεται mp4\n« Απάντηση #182 στις: 16/06/15, 12:49 »\nΘυμίζω ότι σήμερα Τρίτη, θα είμαστε πάλι στο Πρόβατο, από τις 6μμ και μετά, εάν υπάρχει κάποιος που δεν έχει πάρει το υλικό του, είναι ευπρόσδεκτος να περάσει.\n« Απάντηση #183 στις: 16/06/15, 16:36 »\n« Απάντηση #184 στις: 06/07/15, 00:24 »\nΖητώ συγγνώμη. Έχω φωτογραφίες αλλά θέλω/πρέπει πρώτα να εγκαταστήσω ένα νέο λογισμικό για δημιουργία άλμπουμ φωτογραφιών, και κάπου έχω κολλήσει, συν το ότι δεν έχω πολύ διαθέσιμο χρόνο\n42099 Εμφανίσεις 31/10/13, 08:48\n33551 Εμφανίσεις 07/07/14, 22:45\n2124 Εμφανίσεις 30/12/14, 16:58\n3276 Εμφανίσεις 31/01/15, 13:00\n3913 Εμφανίσεις 27/03/15, 07:51\n4883 Εμφανίσεις 08/05/15, 13:07\n1610 Εμφανίσεις 24/07/15, 05:32\n2935 Εμφανίσεις 12/10/15, 04:37\n16041 Εμφανίσεις 08/12/15, 19:48\n12006 Εμφανίσεις 23/08/16, 16:39


Από την περασμένη εβδομάδα βρίσκεται πάλι εδώ. Η Griechenlandhilfe (Βοήθεια προς την Ελλάδα), είναι μία εθελοντική οργάνωση που ιδρύθηκε με σκοπό τη στήριξη της Ελλάδας με προσφορά φαρμάκων και τροφίμων. Του Νίκου Κάουφμαν.\n«Ψυχή» και ιδρυτής της είναι ο Αυστριακός Erwin Schrümpf.\nΟ Erwin δείχνει χαρούμενος που είναι ξανά εδώ. Έχουν προηγηθεί 40 ταξίδια -ταξίδια που τον έχουν κάνει γνωστό, όχι μόνο σε γιατρούς και εθελοντές, αλλά και σε πολίτες.\nΟ Erwin έφτασε μαζί με τη γυναίκα του και δύο φορτηγάκια φορτωμένα με περίπου έναν τόνο φάρμακα, βρεφικές τροφές, πάνες, σύριγγες, επιδέσμους (εν ολίγοις, ακόμη και είδη που είναι σε έλλειψη στα ελληνικά νοσοκομεία).\nΤα πρώτα κιβώτια μεταφέρθηκαν ήδη στο κοινωνικό ιατρείο Περιστερίου, ενώ την ίδια κιόλας μέρα ξεκίνησαν για τη Λέσβο, όπου το ζευγάρι παρέδωσε φάρμακα, τόσο σε φαρμακεία όσο και ιδιωτικές κλινικές, έναν απινιδωτή στο νοσοκομείο του νησιού, μέχρι και φάρμακα για επιληψία σε έναν νεαρό που οι γονείς του αδυνατούσαν να εξασφαλίσουν τα απαραίτητα για τη θεραπεία του. Στη νέα αποστολή τους δεν λησμόνησαν ούτε την Κοινωνική Κουζίνα «Ο Άλλος ‘Ανθρωπος»...\nΔύο ημέρες μετά, ο Erwin επέστρεψε με τη σύζυγο του στην Αθήνα προκειμένου να οργανώσει τη διανομή ακόμη ενός φορτίου -που έφερε άλλος εθελοντής της Griechenlandhilfe από την Αυστρία. Αυτή τη φορά τα κιβώτια έπρεπε να σταλούν στην Πάτρα, αλλά και σε τέσσερα νοσοκομεία της Κρήτης.\nΗ οργάνωση μεταφέρει κάθε μήνα από 3 έως 10 τόνους υλικού σε 21 σημεία σε όλη την Ελλάδα.\nΣτηρίζει πάνω από 1.000 οικογένειες, συνεργάζεται με τα χωριά SOS, τους Γιατρούς του Κόσμου και την Κοινωνική Κουζίνα.\nΠερί τους 30 εθελοντές έχουν αναλάβει τη συγκέντρωση πόρων σε Αυστρία, Γερμανία, Ελβετία, αλλά και Ελλάδα.\nΕν μέσω κρίσης, πριν την κορύφωση του προσφυγικού\nΌλα ξεκίνησαν τον Νοέμβριο του 2012 όταν ο Schrümpf είδε ένα ντοκιμαντέρ για την κρίση στην Ελλάδα.\nΉταν η στιγμή που ο Αυστριακός - επιχειρηματίας, τότε- αποφάσισε να κλείσει την εταιρεία του και να ιδρύσει την οργάνωση, ξεκινώντας για αρχή με ένα ποσό της τάξης των 60.000 ευρώ. «Είμαι ο μοναδικός άνθρωπος που πρέπει να δίνει δικά του τα χρήματα για να κάνει τη 'δουλειά' αυτή, όμως δεν θα ήθελα να αλλάξω θέση με κανέναν», λέει, παραδεχόμενος πως δεν έχει νιώσει ποτέ τόσο εξαντλημένος, αλλά και ποτέ στη ζωή του πιο χαρούμενος.\nΑν και η πρωτοβουλία στήριξης στην Ελλάδα ξεκίνησε εντελώς τυχαία, ο ίδιος ομολογεί πως δεν πιστεύει στην τύχη και δηλώνει βέβαιος πως, κατά έναν τρόπο, ήταν προορισμένος να ιδρύσει την εθελοντική αυτή οργάνωση.\nΗ ευχή του\nΑν μπορούσε να κάνει μια ευχή, θα ευχόταν να έρθει στην Ελλάδα με το φορτηγάκι του άδειο.\nΝα έρθει εδώ μόνο για διακοπές και να είναι πάλι όλα καλά, λέει.\n«Όμως είμαι αισιόδοξος ... Μπορούμε να σώσουμε την Ελλάδα!», καταλήγει με σιγουριά.\nΣτοιχεία για την οργάνωση στην ιστοσελίδα της http://griechenlandhilfe.at/index.php/de/startseite-gr\nΤελικά υπάρχουν άνθρωποι


Τι δείχνει έρευνα της Ευρωπαϊκής Ένωσης Κατασκευαστών Αυτοκινήτων\nΜε μέσο όρο τα 12.000 χιλιόμετρα τον χρόνο στην Ευρώπη, το αυτοκίνητο είναι το σημαντικότερο μέσο μετακινήσεων.\nΣύμφωνα με έρευνα της Ευρωπαϊκής Ένωσης Κατασκευαστών Αυτοκινήτων(ACEA), σήμερα υπάρχουν 243 εκατομμύρια επιβατικά αυτοκίνητα στους δρόμους της ΕΕ με μέση ηλικία μεγαλύτερη από τα 11,5 χρόνια.\nΠάνω από το 70% των ταξιδιών πραγματοποιούνται με αυτοκίνητο, είτε πρόκειται για ιδιωτικό αυτοκίνητο, ταξί ή για κοινή χρήση αυτοκινήτων, όπως σημειώνει το ΑΜΠΕ.\nΣτην Ελλάδα είναι πάνω από 15 χρόνια.\nΒάλε την οικονομική κατάσταση...βάλε και ότι σε σπρώχνουν σε πανάκριβα ηλεκτρικά (με τα χιλια μυρια μειονεκτήματα) βάλε και την "απειλή" ότι και να πάρεις κανονικό αυτοκίνητο σε λίγο δε θα επιτρέπεται να το κυκλοφορείς λόγω ρύπων..... π.χ εγώ γιατί να αλλάξω. Για να πάρω καινούργιο οικογενειακό αντίστοιχο με αυτό που έχω πάω για πάνω απο 30.000ευρώ... και να μου πουν σε 5 χρόνια δε κυκλοφορείς λόγω ρύπων. Ασε ρε...\nεεε λογικο οταν ενα μικρο αμαξι εχει κοστος αγορας οσο ενα κανονικο οικογενειακο και οταν το σημα κοστιζει ο κουκος αηδονι καλα για το σερβις δεν το συζηταμε.η λυση ειναι μια:να μειωθει λιγο η τιμη πωλησης να μειωθουνε λιγο τα τελη τα σερβις και στην τελικη ας το κανουνε οπως ειναι σε καποιες αλλες χωρες μεσω ειδικων επιδοτησεων για αγορα καινουριου και φυσικα υψηλα ασφαλιστρα σε ετησιο βαθμο ωστε και να μπορει να αλλαζει αυτοκινητο καποιος αλλα και να μειωθει κ ο κινδυνος ατυχηματων.\nΜε τις τιμες στα υψη και τους μισθους στα ταρταρα... μονο αντικες θα βλεπουμε στους δρομους... Και με αυτες θα παμε να κανουμε το 10ωρο του Κουλη...


UDG U8200BL Creator Headphone Hardcase Large Black\nΑρχική/COMPUTER AUDIO/ΤΣΑΝΤΕΣ ΜΕΤΑΦΟΡΑΣ/UDG/UDG U8200BL Creator Headphone Hardcase Large Black\nΚΩΔΙΚΟΣ (SKU): 12749\nΗ θήκη UDG Creator Headphone Hardcase Large είναι η έξυπνη λύση για τον επαγγελματία DJ που θέλει να προστατεύσει τα ακουστικά του.\nΈχει σχεδιαστεί έξυπνα και με γούστο για να μπορεί να φιλοξενεί τα περισσότερα αναδιπλούμενα ακουστικά DJ. Είναι κατασκευασμένη από υλικό durashock EVA με πλαστικοποιημένο νάιλον εξωτερικό,έτσι ώστε να παρέχει προστασία από γρατζουνιές, πεσίματα και υγρά. Διαθέτει ανθεκτική χειρολαβή και εύχρηστο φερμουάρ. Συμβατή με:\nκαθώς και πολλά άλλα ακουστικά για DJ\nΕξωτερικές Διαστάσεις:Cm: 22 x 26.5 x 9\nΕσωτερικές Διαστάσεις:Cm: 20.5 x 20.5 x 8.5


«Έφαγε» ξύλο ο Ντρίνκγουοτερ, την… έπεσε σε σύντροφο άλλου ποδοσφαιριστή! | ShootandGoal\n«Έφαγε» ξύλο ο Ντρίνκγουοτερ, την… έπεσε σε σύντροφο άλλου ποδοσφαιριστή!\nΠολύ ξύλο «έφαγε» ο Ντανι Ντρίνκγουοτερ αφού πρώτα την… έπεσε στην κοπέλα άλλου παίκτη και τον πέταξαν έξω από κλαμπ!\nΒγήκε να διασκεδάσει ο άσος της Μπέρνλι, στην οποία δόθηκε δανεικός από την Τσέλσι, και κατέληξε στο νοσοκομείο!\nΣύμφωνα με το αποκλειστικό ρεπορτάζ που δημοσιεύει η αγγλική εφημερίδα «SUN», ο Ντρίνκγουοτερ πήγε σε κλαμπ του Μάντσεστερ, όπου αφού ήπιε μερικά ποτάκια αποφάσισε να φλερτάρει με μια όμορφη κοπέλα.\nΜόνο που η συγκεκριμένη γυναίκα συνοδευόταν (όπως αναφέρεται ήταν σύντροφος άλλου ποδοσφαιριστή, άγνωστο ποιου) με αποτέλεσμα να γίνει επεισόδιο, ο 29χρονος παίκτης να καταλήξει έξω από το κλαμπ και εκεί να τον… περιποιηθούν έξι άντρες, οι οποίοι τον χτύπησαν!\nΑυτόπτες μάρτυρες αναφέρουν ότι ένας από τους άνδρες που χτύπησαν τον Ντρίνκγουοτερ ακούστηκε να λέει «Σπάστε του τα πόδια», ενώ ο παίκτης της Μπέρνλι απάντησε «Δεν με νοιάζει, η κοπέλα θα έρθει μαζί μου απόψε»!\nΤο ίδιο κόλλημα με τον Σον Κόνερι: Ο ιδιοκτήτης της Νιούκαστλ που έχασε 1.000.000 λίρες σε ένα βράδυ\nΑΓΓΛΙΑ 05-07-2022 19:45


Η Ισπανική κυβέρνηση δεν ντρέπεται να μιλήσει και να νομοθετήσει για τη γυναικεία περίοδο | Kavala News Τα Νέα της Καβάλας Online\nΗ Ισπανική κυβέρνηση αντιλαμβάνεται ότι η περίοδος δεν είναι ένα ζήτημα ατομικής διαχείρισης και αποφασίζει να επεκτείνει το κοινωνικό κράτος για να διασφαλίσει τις ανάγκες των γυναικών.\nΑκόμα και σήμερα η γυναικεία περίοδος αποτελεί ένα τεράστιο ταμπού.\nΜεγαλώσαμε με διαφημίσεις που αντιμετωπίζουν τη περίοδο σαν «μπλε υγρό». Βλέπουμε μια ζωή τις φίλες μας να πονάνε αφόρητα, να ζαλίζονται, αλλά να πρέπει να το κρύψουν.\nΝα ανταλλάσσουν σερβιέτες στα κρυφά λες και είναι ντροπή. Την Ορθόδοξη Εκκλησία να εξακολουθεί να τους απαγορεύει να κοινωνήσουν όταν έχουν περίοδο.\nΔεν έχει καμία σημασία αν πρόκειται για μια απολύτως φυσιολογική λειτουργία του γυναικείου οργανισμού, γιατί αποτελεί ένα από τα μεγαλύτερα ταμπού της ελληνικής κοινωνίας. Πολύ βαθιά ριζωμένο. Όσο η πατριαρχία και ο μισογυνισμός.\nΌμως, όσο εμείς δεν καταφέρνουμε να ξεπεράσουμε τα ταμπού των Βαλκανίων που γεννούν στίγμα και εσωτερικευμένο άγχος, η Ισπανική κυβέρνηση κατέθεσε προς ψήφιση ένα νομοσχέδιο στο επίκεντρο του οποίου βρίσκεται η εμμηνορροϊκή υγεία των γυναικών.\nΣτο εν λόγω νομοσχέδιο που θα κατατεθεί προς ψήφιση την ερχόμενη βδομάδα, προβλέπεται τριήμερη άδεια τον μήνα σε γυναίκες με έντονα συμπτώματα περιόδου, δωρεάν προϊόντα περιόδου σε μαθήτριες που δεν μπορούν να ανταπεξέλθουν στην αγορά τους, κατάργηση του ΦΠΑ στα προϊόντα περιόδου.\nΜεταξύ άλλων, προβλέπεται διασφάλιση του δικαιώματος σε έφηβες 16+ να πραγματοποιούν άμβλωση χωρίς την υποχρεωτική συγκατάθεση των γονέων/κηδεμόνων τους, αλλά και άδεια σε γυναίκες που πραγματοποιούν άμβλωση.\nΗ Ισπανική κυβέρνηση αντιλαμβάνεται ότι η περίοδος δεν είναι ένα ζήτημα ατομικής διαχείρισης. Δεν ντρέπεται να μιλήσει και να νομοθετήσει για τη γυναικεία περίοδο, και αποφασίζει να επεκτείνει το κοινωνικό κράτος για να διασφαλίσει τις ανάγκες των γυναικών.\nΣτην Ελλάδα έχουμε πολύ δρόμο ακόμα μέχρι να σπάσει το απόστημα του κοινωνικού στίγματος. Για αυτόν τον λόγο, μόνο παράδειγμα προς μίμηση μπορεί να αποτελέσει το νομοσχέδιο της Ισπανικής κυβέρνησης. Ανοίγει το δρόμο για να σπάσουν τα ταμπού. Απαντά σε πραγματικές ανάγκες και βοηθάει να ανοίξουμε αυτή τη συζήτηση και στην Ελλάδα


Κινέζικο θαύμα: Τούς πήρε μόλις 29 ώρες για να φτιάξουν μια απολύτως κατοικήσιμη δεκαώροφη πολυκατοικία!\n25-06-2021 • 22:30μμ\nΌλα τα διαμερίσματα παραδόθηκαν στους νέους ιδιοκτήτες τους πλήρως επιπλωμένα\nΤο κατάφεραν τον Ιανουάριο του 2020, εν μέσω εξάπλωσης της φονικής πανδημίας, κάνοντας τότε τον πλανήτη κυριολεκτικά να… παραμιλά! Ο λόγος για τους Κινέζους, οι οποίοι εκείνη την περίοδο έγιναν «πρωτοσέλιδο» λόγω της ανέγερσης νοσοκομείων μέσα σε λίγα 24ωρα και τώρα το ξανακάνουν!\nΑυτή τη φορά χρειάστηκαν μόλις 29 ώρες για να χτίσουν μια πολυκατοικία 10 ορόφων, την οποία, μάλιστα, παρέδωσαν στους νέους ιδιοκτήτες της με όλα της τα διαμερίσματα πλήρως επιπλωμένα. Μέσα σε 28 ώρες και 45 λεπτά, λοιπόν, μπόρεσαν να τοποθετήσουν στη σωστή θέση και να συναρμολογήσουν κάθε μια από τις αυτόνομες αρθρωτές μονάδες, που είχαν κατασκευαστεί νωρίτερα σε εργοστάσιο. Οι μονάδες αυτές, που είχαν το μέγεθος κοντέινερ και ήταν φτιαγμένες από ανοξείδωτο ατσάλι, μεταφέρθηκαν στη συνέχεια στο εργοτάξιο με φορτηγά.\nΤα υπόλοιπα θύμιζαν σκηνές από το δημοφιλές παιχνίδι Jenga, με τους κατασκευαστές να δίνουν εγγυήσεις πως τα δάπεδα των διαμερισμάτων είναι 100 φορές ισχυρότερα από τα συμβατικά, καθώς είναι φτιαγμένα από ανοξείδωτες πλάκες.\nΗ εταιρία τόνισε επίσης ότι αυτή η μέθοδος κατασκευής θα μπορούσε να χρησιμοποιηθεί σε ουρανοξύστες και δημόσια κτίρια. «Είναι απόλυτα κατάλληλη για πολυτελείς κατασκευές, ουρανοξύστες 200 ορόφων, αλλά και για δημόσια κτίρια», ανέφερε η Broad Group.\nΟ τελευταίος καβγάς πριν σφάξει την γυναίκα του από ζήλια – «Τσακώνονταν» συχνά λένε οι γείτονες (video)\n«Αγαπημένη αστυνομία όταν την σφάξει θα ενημερώσω πρώτα τα κανάλια» – Συγκλονίζει η καταγγελία γειτόνισσας του γυναικοκτόνου\n«Έκραξαν» τον Μητσοτάκη στο ΠΑΓΝΗ – Οργή και αποδοκιμασίες (video)\nΦρίκη στην Τουρκία: Δολοφόνησαν επταμελή οικογένεια Κούρδων μέσα στο σπίτι της!\nΟ Ερντογάν παραδέχτηκε ότι η Τουρκία δεν διαθέτει ούτε ένα πυροσβεστικό σκάφος για να πολεμήσει τις φωτιές!\nΟ Μακρόν μήνυσε ιδιοκτήτη διαφημιστικών πινακίδων που τον παρουσίασε σαν… Χίτλερ!\nΓερμανία: Στα «αζήτητα» χιλιάδες δόσεις εμβολίων AstraZeneca και J&J, λόγω υπερπροσφοράς!\nΠαρακάλια του Ιάπωνα πρωθυπουργού προς τους πολίτες: «Δείτε τους Ολυμπιακούς από το σπίτι»\nΟυδέν μονιμότερο του προσωρινού: Βρετανικά συμβόλαια για «διαβατήρια» εμβολιασμού μέχρι το 2023\nΣκότωσε τα ανίψια της και έκρυβε τα πτώματά τους στο αυτοκίνητο για μήνες\nΧειροπέδες στον ληστή που ξάφρισε κοσμηματοπωλείο στο Παρίσι, με τη «βοήθεια» του… Βαν Νταμ!\nΒερολίνο: Συναγερμός για πυροβολισμούς με τραυματίες έξω από κατάστημα\nΟ γιος του Καντάφι θέλει να επιστρέψει στην εξουσία – Το αποκάλυψε με συνέντευξη στους New York Times\nΤο Ιράν χτύπησε ισραηλινό τάνκερ!\nΦινλανδία: Οι χειρότερες δασικές πυρκαγιές των τελευταίων 50 ετών, λόγω της παρατεταμένης ξηρασίας\nΗ Λατινοπούλου ξανακτυπά – Με βίντεο ζητά από τον Μηταράκη στοιχεία για τη λαθρομετανάστευση\n31 Ιουλίου 1920: Πέφτει νεκρός ο Ίων Δραγούμης από χέρι αδερφικό…\nΑπίστευτη γκάφα αθλητικογράφου του BBC με το… τρίτο πόδι κολυμβητή! (video)\nH European Super League δεν έχει πει την τελευταία της λέξη!


ΑΣΤΥΠΑΛΑΙΑ, Αστυπάλαια, ΔΩΔΕΚΑΝΗΣΑ, Δωδεκάνησα, τουριστικός οδηγός Αστυπάλαιας,ξενοδοχεία, ενοικιαζόμενα δωμάτια, διαμερίσματα, κάμπινγκ\nΑρχική Ελλάδα Δωδεκάνησα Αστυπάλαια Τουριστικός Οδηγός\nΤουριστικός Οδηγός Αστυπάλαιας\nΑνυδρο τοπίο, με θάμνους, κάτασπρα σπίτια και γραφικά ξωκλήσια σε κάθε γωνία της.\nΘα συναντήσετε πολλές μικρές αγκαλιές και όρμους για κολύμπι καθώς και ωραίες παραλίες.\nΘα βρείτε πολλούς καλοδιατηρημένους ανεμόμυλους και αξίζει να επισκεφθείτε το μνημείο Ηρώων, παραδοσιακά σπίτια, το παραδοσιακό καφενείο, τα γραφικά ξωκλήσια και τα μοναστήρια, τον όρμο Πάνορμο καθώς και το κάστρο του Αη Γιάννη. Η παραλία του Πέρα Γιαλού και οι παραλίες Λιβάδια, Τζανάκη, Μούρα, Πάπου, Αγιος Κωνσταντίνος, Βάτσες, Καμινάκια, Αγιος Ιωάννης, Πάνορμος, Παχιά Αμμος, Δεύτερο και Τρίτο μαρμάρι ενδείκνυται για κολύμπι και θαλάσσια σπορ.\nΤο μεγαλύτερο πανηγύρι του νησιού γίνεται τον Δεκαπενταύγουστο στην Παναγία την Πορταϊτισσα.\nΣτο χωριό της Ανάληψης που είναι παραθαλάσσιο εκδρομικά σκάφη σας μεταφέρουν σε παραλίες του νησιού και στα νησάκια Χονδρό, Λιγνό, Αγία Κυριακή, Κουτσομύτη, Κουνούπη και Σύρνα.\nΤο Βαθύ μοιάζει περισσότερο με λιμνοθάλασσα και μπορείτε να το προσεγγίζετε και με εκδρομικό σκάφος. Πολύ εντυπωσιακό εκεί, είναι το σπήλαιο του Δράκου με εντυπωσιακούς σταλακτίτες και σταλαγμίτες.\nΤο πιο πράσινο χωριό του νησιού είναι ο παραθαλάσσιος οικισμός Λιβάδια, που από εκεί μπορείτε εύκολα να προσεγγίσετε τους όρμους Βάτσες και Καμινάκια με όμορφες παραλίες και κρυστάλλινα νερά. Εντυπωσιακό είναι επίσης το σπήλαιο του Νέγρου στον όρμο Βάτσες που η παράδοση το συνδέει με τους πειρατές και τους θησαυρούς τους.\nΕάν επισκεφθείτε την Αστυπάλαια αξίζει τον κόπο να αγοράσετε το τοπικό τυρί - "χλωρή", κοπανιστή και μυζήθρα σε πουγκιά και καλαθάκι και να δοκιμάσετε φακές με ψιλοτριμμένο ζυμάρι και ξύδι, αστακομακαρονάδα και κατσίκι γεμιστό με ρύζι και μπαχαρικά.


Παταγώδης η αποτυχία της κυβέρνησης για μία ακόμη φορά.\nΟ Τσακαλώτος επιστρέφει από Ουάσινγκτον με 3,5 δις ευρώ επιπλέον μέτρα.\nΠήγε στις ΗΠΑ για να διαπραγματευτεί , για να πετύχει κούρεμα του χρέους .\nΚαι αφού δεν του βγήκε το κούρεμα του κ . Τσακαλώτου ,δηλαδή της κυβέρνησης , είπε να ”κουρέψει” εμάς.\nΈτσι φτάσαμε σε μέτρα 9 δις ευρώ.\nΚύριε Τσίπρα , κύριε Πρωθυπουργέ , είδατε ότι οι μπλόφες δεν περνάνε στους δανειστές.\nΤελικά ούτε τα νταούλια σας φοβίζουν κανέναν τους , ούτε οι πονηριές σας . Νομίσατε ότι θα τρομάξετε τους δανειστές αν τους πείτε ότι θα παραιτηθείτε. Δε συγκινήσατε κανέναν. Και όσο βλέπουν ότι είστε μια αναξιόπιστη και ανίκανη κυβέρνηση και ότι δε συναντούν καμία αντίσταση ,τόσο περισσότερο θα πέφτουν πάνω στην Ελλάδα σαν αρπακτικά.\nΔυστυχώς δεν είστε ικανοί να τους σταματήσετε. Είστε ανεπαρκείς και αντί να λύσετε τα προβλήματα εσείς τα γιγαντώσατε και δημιουργήσατε σωρεία άλλων .\nΟι δήθεν τσαμπουκάδες και οι ”σκληρές διαπραγματεύσεις” είναι για εσωτερική κατανάλωση και κάθε φορά τις πληρώνουμε πολύ ακριβά. Στην κυριολεξία πολύ ακριβά.\nΠώς θα βγούνε όλα αυτά τα μέτρα ; Από ποιους θα πάρετε όλα αυτά τα δις ; Από το λαό που έχει γονατίσει ; Στο τέλος δεν θα πάρετε τίποτα , γιατί απλούστατα τον κόσμο τον στραγγίσατε.\nΟι επιχειρήσεις κλείνουν ή φεύγουν η μία μετά την άλλη. Οι ληξιπρόθεσμες οφειλές στον ιδιωτικό τομέα , που στενάζει , αυξάνονται . Τα φορολογικά έσοδα με τη ληστρική και πέραν κάθε λογικής πολιτική σας μειώνονται.\nΚαι έχετε το θράσος κ. Τσίπρα να μας λέτε ότι έρχεται η ανάσταση.\nΠοια ανάσταση εννοείτε ;\nΌμως το παραμύθι σας το ξέρετε καλά και ξέρετε και τον τρόπο να το πλασάρετε.\nΜε τη γνωστή μέθοδο της προπαγάνδας θα βαφτίσετε πάλι το κρέας ψάρι και θα παρουσιάσετε την αποτυχία σας ως μεγάλη νίκη.\nΑυτό που σας ενδιαφέρει είναι να μείνετε στην εξουσία. Τίποτα άλλο .\nTags #γονατίσει #δισ. ευρώ #ΛΑΟΣ #φόροι! #Φωτεινή Φώτου\nΝτροπή τους. Εξαιρούν τους εαυτούς τους από το ασφαλιστικό\nΗ κυβέρνηση που κατήργησε τις γραβάτες και υιοθέτησε τα σακίδια!\nMήπως γυρίζουμε στις εποχές του σκοταδισμού και του Mεσαίωνα;\nΑναβίωσαν τα «Τήνια 1895» στο νησί της Μεγαλόχαρης\nΑπό τζακ ποτ σε τζακ ποτ στο Τζοκερ–Σήμερα 1.8 εκατ. ευρώ


Tips για να γίνεις fit αν είσαι λίγο τεμπέλης και δεν μπορείς να κόψεις το φαγητό – LIVIOONCARE – ΠΡΟΙΟΝΤΑ ΟΜΟΡΦΙΑΣ ΚΑΙ ΝΕΑ ΓΙΑ ΤΗΝ ΓΥΝΑΙΚΑ\nΠόσες φορές ακόμη θα πεις στον εαυτό σου «Είμαι ηλίθιος. Έφαγα πάλι σήμερα σα κτήνος» ή «Γιατί είμαι τόσο τεμπέλης; Δεν έχω όρεξη να πάω για τρέξιμο»;\nΗ αλήθεια είναι ότι κάθε μέρα, όλοι οι άνθρωποι που προσπαθούν να μείνουν ή να γίνουν υγιείς έχουν μικρές στιγμές αδυναμίας. Και αυτό δεν είναι κολάσιμο. Το πρόβλημα αρχίζει να σε καταστρέφει όταν με τον καιρό η λαιμαργία και η οκνηρία γίνουν συνήθεια. Και τότε αρχίζει ο εκτροχιασμός.\nΘέλεις να σταματήσεις την πορεία σου προς την ισοπέδωση; Θέλεις να γίνεις fit και υγιής όσο είσαι ακόμη νέος;\nΤο πρώτο μότο σου για το 2019 πρέπει να είναι αυτό:\nΝαι, ρε! Θα το κάνω! Το θέλω και θα το μπορέσω!\nΈνας άντρας που θέλει να γίνει fit πρέπει να έχει σιδερένια θέληση\nΤο πλάνο ξεκινά από μια απόφαση: να δεσμευτείς απέναντι στον εαυτό σου. Και αυτό είναι μεγάλη μαγκιά για κάποιον που θέλει να θεωρείται σπουδαίος άντρας.\nΑς ρίξουμε μια ματιά στα πιο πάνω προηγούμενα παραδείγματα:\n1. «Είμαι γελοίος. Σήμερα έφαγα ό,τι σκ…τ@ υπάρχουν στον πλανήτη».\nΗ Δέσμευση: Αύριο θα φάω όσο καλύτερα και υγιεινά γίνεται. Και μεθαύριο. Σύμφωνοι; Σύμφωνοι.\n2. «Είμαι τεμπέλης. Πάλι χθες δεν πήγα γυμναστήριο, όπως και προχθές, όπως και ένα μήνα τώρα. Βαριέμαι».\nΗ Δέσμευση: Παράτησε ό,τι κάνεις αυτή τη στιγμή και πήγαινε τρέξε τρία χιλιόμετρα. Τώρα! Μετά, πάρε και 30 κάμψεις.\nΈνας άντρας που θέλει να είναι υγιής πρέπει να διορθώνει τα λάθη του\nΈνα κακό γεύμα, μια χαμένη προπόνηση ή μια μέρα κατανάλωσης πολύ αλκοόλ δεν μπορεί να αναιρέσει εβδομάδες σκληρής δουλειάς. Όμως τρία κακά γεύματα στη σειρά, έξι μέρες πλήρους απραξίας και ένας μήνας υπερφόρτωσης αιθανόλης είναι λογικό ότι θα σε βγάλει εκτός τροχιάς. Και το χειρότερο; Το σώμα κακοσυνηθίζει: το στομάχι «ανοίγει», οι μύες ατροφούν, το συκώτι πρήζεται και ο εγκέφαλος μαραζώνει.\nΜερικοί τρόποι για να αρχίσεις να τρως πιο υγιεινά από σήμερα:\nΤρώγε από λίγο και συχνά\nΚάνε το πρωινό γεύμα, ρουτίνα\nΣκέψου λίγο: Εάν έχεις τελειώσει το δείπνο σου κατά τις 9, και το επόμενο γεύμα σου είναι στις 2 το επόμενο μεσημέρι, έχεις μείνει 17 ώρες νηστικός. Στο γεύμα του μεσημεριού θα φας μέχρι και τα πιάτα.\nΤο μεγάλο κακό με την παράλειψη ενός πλούσιου breakfast δεν είναι μόνο η έλλειψη υψηλής ενέργειας, αλλά και το γεγονός ότι το σώμα σου αποθηκεύει περισσότερο λίπος επειδή δεν ξέρει πότε θα έρθει το επόμενο γεύμα (στις 2 το μεσημέρι, στις 5 το απόγευμα;) Κι έτσι, παχαίνεις αντί να αδυνατίζεις.\nΜην τρως στο πόδι\nΣε μια ιαπωνική μελέτη που δημοσιεύεται στο American Journal of Clinical Nutrition, οι ερευνητές αποκάλυψαν ότι όσο περισσότερο χρόνο αφιερώνεις σε κάθε γεύμα σου καθισμένος σε μια καρέκλα, τόσο μικρότερες και απολαυστικές μπουκιές κατεβάζεις και τόσο αργότερα θα ξαναπεινάσεις. Επίσης, οι Ιάπωνες ερευνητές έκαναν ειδική μνεία στο ζήτημα του «τρώω και χαζεύω στον υπολογιστή». Είναι το ίδιο με το να τρως στο πόδι, αναφέρουν, μιας και ο εγκέφαλος δεν συγκεντρώνεται στην ποσότητα της τροφής που καταναλώνεις.\nΜερικές επίσης σημαντικές συμβουλές:\n– Μάσα αργά\n– Παρακολούθησε τις θερμίδες σου\n– Μαγείρεψε μόνος σου τα γεύματά σου\n– Πέσε για βραδινό ύπνο τρεις ώρες αφού έχεις δειπνήσει\nΤο δεύτερο μότο σου για το 2019 πρέπει να είναι αυτό:\nΕίμαι πρόθυμος να τολμήσω. Θέλω να νιώθω γενναίος.\nΟΚ, η προπόνηση είναι μια σκληρή διαδικασία. Αλλά…\n…όπως ακριβώς δεν μπορείς να τεμπελιάζεις και στη δουλειά σου ώστε να σου αποδίδει τα προς το ζην, έτσι σκέψου και την προπόνηση: μια δουλειά που θα σου προσφέρει το ευ ζην.\nΗ μετάβαση από την πρώτη φάση (της σωστής διατροφής) στη δεύτερη (της συστηματικής άσκησης) δεν απαιτεί ειδικές δεξιότητες. Δημιουργείται με ένα απλό «κλικ» στο μοναδικό κουμπί που έχεις στο σώμα σου και το οποίο μπορεί να κάνει τα εύκολα δύσκολα ή αντιστρόφως: στο μυαλό σου.\nΚάθε φορά που θα σκέφτεσαι σαν ισχυρός, θα γίνεσαι ισχυρότερος. Η αντοχή σου θα έχει αυξηθεί και θα είσαι πρόθυμος να πας λίγο παραπέρα.\nΤο μυστικό: Όπως και στη δουλειά ή τη ζωή, το όφελος δεν έρχεται από τη λούφα ή τις παρακάμψεις. Δεν υπάρχουν συντομεύσεις στο χτίσιμο της αυτοπεποίθησης, της καλής υγείας, του δυνατού σώματος.\nΓια να ανήκεις στο ποσοστό των ανδρών που απολαμβάνουν μια καλύτερη ζωή, που είναι υγιείς και νιώθουν νεότεροι πρέπει να ακολουθήσεις μια και μόνη συμβουλή για το 2018:\nΠίστεψε στον εαυτό σου και κάν’ το.


Το επίτευγμα του ΟΑΚΑ που «τρελαίνει» την Ευρώπη! (vids) | Leoforos.gr\n17 Νοεμβρίου 2017 21:43\nΤΟ ΕΠΙΤΕΥΓΜΑ ΤΟΥ ΟΑΚΑ ΠΟΥ «ΤΡΕΛΑΙΝΕΙ» ΤΗΝ ΕΥΡΩΠΗ! (VIDS)\nΜετά από οκτώ αγωνιστικές στην κανονική περίοδο της Ευρωλίγκας, η μοναδική ομάδα που έχει καταφέρει να διατηρήσει απόρθητη την έδρα της είναι ο Παναθηναϊκός! Οι «πράσινοι» έχουν το τρία στα τρία απέναντι σε Μπάμπεργκ, Φενέρμπαχτσε και Χίμκι και πλέον είναι η μοναδική ομάδα που δεν έχει ηττηθεί στο… σπίτι της.\nΌλες οι άλλες ομάδες, έχουν έστω και από μια ήττα. Οι τελευταίες που είχαν απομείνει… αήττητες, ήταν ο ΟΣΦΠ που είδε τον Παναθηναϊκό να τον κερδίζει 70-62 την περασμένη εβδομάδα και η ΤΣΣΚΑ που είδε τη Φενέρμπαχτσε να περνάει 95-93 από τη Μόσχα στην παράταση!\nΔείτε βίντεο από τις εντός έδρας νίκες του Παναθηναϊκού στη φετινή Ευρωλίγκα, στο gallery του Leoforos.gr...


Ο Άγιος Παΐσιος για τις εκ προμελέτης και συνειδητές αμαρτίες\nΠείτε στον κόσμο να μετανοήσει και να προσεύχεται, αλλιώς θα παρουσιαστούν μεγάλα προβλήματα\nπ. Ανδρέας Κονάνος: Δεν απολαμβάνεις τον γάμο σου μάλλον\nΣτείλε τους εχθρούς σου στην προσκομιδή\nΆγιος Πορφύριος: Έτσι θα το λες το «Κύριε Ιησού Χριστέ Ελέησον με»\nΠως θα καταλάβω ποιο είναι το θέλημα του Θεού;\nΟι Χαιρετισμοί στην Παναγία που θα ακουστούν σήμερα – Β’ Στάση – Απόδοση στα νέα Ελληνικά\nΙανουάριος 4, 2019\nΙανουάριος 4, 2019 7:30 μμ\nΟ Άγιος Παΐσιος μας εφιστά την προσοχή για τα σφάλματα, τις αμαρτίες δηλαδή οι οποίες πολλές φορές γίνονται με πρόθεση και εκ προμελέτης, αυτού του είδους οι αμαρτίες είναι και οι σοβαρότερες καθώς πολλές φορές η αδικία η οποία διαπράττεται και δεν επανορθώνετε επιφέρει και τη Δίκαια Οργή του Θεού.\nΝά προσέξουμε πολύ τά έκ προθέσεως σφάλματα, γιατί αυτό πού θά εξετάση ό Θεός είναι ή πρόθεση μας. Τά σφάλματα πού κάνουμε από απροσεξία είναι ελαφρότερα. Μερικές αμαρτίες είναι αμαρτίες, αλλά έχουν καί ελαφρυντικά.\nΎστερα, όταν σφάλουμε χωρίς νά τό θέλουμε, ό Θεός οικονομάει έτσι τά πράγματα, ώστε νά χρησιμοποιηθή τό σφάλμα μας γιά καλό.\nΔηλαδή, όχι ότι έπρεπε νά σφάλουμε, γιά νά γίνη αυτό τό καλό, άλλα αφού σφάλαμε χωρίς νά τό Θέλουμε, ό Θεός αξιοποιεί τό σφάλμα μας και βγαίνει καλό.\nΌταν όμως κάνουμε ένα σφάλμα εν γνώσει μας και έπειτα μετανοιώσουμε, νά ευχηθούμε νά μη γίνη κακό άπό τις συνέπειες του σφάλματος μας.\n– Γέροντα, εκείνος ό μοναχός πού αναφέρει ό Ευεργετινός ότι δέκα χρόνια έπεφτε σε κάποια αμαρτία κάθε μέρα, άλλα και κάθε μέρα μετανοούσε, πώς σώθηκε;\n– Εκείνος ήταν κατά κάποιον τρόπο κυριευμένος, αιχμαλωτισμένος από την αμαρτία. Δεν είχε κακή διάθεση, άλλα δέν είχε βοηθηθή, σπρώχτηκε στό κακό, γι’ αυτό δικαιούτο τήν θεία βοήθεια. Πάλευε, πονούσε, είχε μετάνοια ειλικρινή, και ό Θεός τελικά τόν έσωσε. Βλέπεις, ένας μπορεί νά έχη καλή διάθεση” αν όμως δέν βοηθηθή από μικρός και παρασυρθή στό κακό, είναι δύσκολο μετά νά σηκωθή.\nΚάνει μιά προσπάθεια, πάλι πέφτει, πάλι σηκώνεται” παλεύει δηλαδή. Ό Θεός αυτόν τόν άνθρωπο δέν θά τόν αφήση, γιατί ό καημένος κάνει τήν μικρή του προσπάθεια, ζητάει καί τήν θεία βοήθεια και δέν αμαρτάνει έν ψυχρώ.\nΚάποιος λ.χ. ξεκινάει νά πάη κάπου, χωρίς νά έχη σκοπό νά αμαρτήση, άλλα πηγαίνοντας του συμβαίνει ένας πειρασμός καί πέφτει σέ κάποια αμαρτία. Μετανοεί, κάνει μιά προσπάθεια, του στήνουν πάλι μιά παγίδα καί, ενώ δέν έχει διάθεση νά κάνη κάτι κακό, ό καημένος ξαναπέφτει καί πάλι μετανοεί. Αυτός έχει ελαφρυντικά, γιατί δέν θέλει νά κάνη τό κακό, άλλα παρασύρεται στό κακό καί ύστερα μετανοεί.\nΌποιος όμως λέει: «γιά νά πετύχω εκείνο, πρέπει νά κάνω αυτήν τήν αδικία” γιά νά πετύχω τό άλλο, πρέπει νά κάνω εκείνη τήν πονηριά» κ.λπ., αυτός αμαρτάνει εσκεμμένως καί έν γνώσει του. Καταστρώνει δηλαδή τό αμαρτωλό του σχέδιο και βάζει πρόγραμμα μέ τον διάβολο τί αμαρτία θά κάνη. Αυτό είναι πολύ κακό, επειδή είναι προμελετημένο.\nΔέν είναι ότι πέφτει σέ πειρασμό, άλλα ξεκινάει να κάνη κάτι μαζί μέ τον πειρασμό. Ένας τέτοιος άνθρωπος δέν πρόκειται ποτέ νά βοηθηθή, γιατί δέν δικαιούται την θεία βοήθεια, και τελικά πεθαίνει αμετανόητος.\nΆλλα και όσοι λένε ότι θά μετανοιώσουν, όταν γεράσουν, πώς είναι σίγουροι ότι θά προλάβουν νά μετανοιώσουν και δέν θά πάνε από αιφνίδιο θάνατο;\nΈλεγε κάποιος εργολάβος: «όταν γεράσω, θά πάω στά Ιεροσόλυμα, θά βαπτισθώ στον Ιορδάνη ποταμό, οπότε θά εξαλειφθούν όλες οι αμαρτίες μου», και συνέχιζε νά ζή αμαρτωλά.\nΤελικά, όταν πλέον δέν είχε άλλο κουράγιο, ίσα-ίσα πού μόλις περπατούσε, αποφάσισε νά πάη.\nΛέει σέ έναν μάστορα του: «Μάστορα, αποφάσισα νά πάω στά Ιεροσόλυμα, γιά νά βαπτισθώ στον Ιορδάνη ποταμό». «Ά, αφεντικό, τού λέει εκείνος, άν είσαι καθαρός, θά πάς” αν δέν είσαι καθαρός, στον δρόμο θά μείνης!».\nΛές και προφήτευσε! Μόλις πήγε στην Αθήνα νά βγάλη τά χαρτιά του, πέθανε! Τού πήραν όλα τά χρήματα οί άλλοι, τον πήγαν σέ ένα γραφείο κηδειών και από εκεί τον έστειλαν μέ το φέρετρο πίσω στον τόπο του.\nΓΕΡΟΝΤΑΣ ΠΑΙΣΙΟΣ ΛΟΓΟΙ Γ ΣΕΛ 116 ΠΝΕΥΜΑΤΙΚΟΣ ΑΓΩΝΑΣ\nΠως και γιατί νηστεύουμε αύριο παραμονή των Αγίων Θεοφανείων\nΓιατί μερικοί άνθρωποι ματιάζουν; – Έχουν σχέση με δαίμονες οι ξεματιάστρες;\nΟ άγνωστος άγιος που εορτάζει σήμερα – Άγιος Ευθύμιος ο Πελοποννήσιος\nΟ καιρός σήμερα Παρασκευή 22 Μαρτίου από την ΕΜΥ\nΆγιον Όρος Άγιος Παΐσιος Άγιος Πορφύριος ΑΓΑΠΗ ΑΙΓΑΙΟ ΑΜΑΡΤΙΑ ΓΙΟΡΤΑΖΟΥΝ ΣΗΜΕΡΑ ΕΜΥ ΕΜΥ ΚΑΙΡΟΣ ΕΟΡΤΑΖΟΥΝ ΣΗΜΕΡΑ ΕΟΡΤΟΛΟΓΙΟ ΕΡΝΤΟΓΑΝ Εθνική Μετεωρολογική Υπηρεσία Εκκλησία Ελλάδα Εορτή ΗΠΑ Θεός ΙΣΡΑΗΛ ΚΥΠΡΟΣ ΜΑΚΕΔΟΝΙΑ Ορθοδοξία Ορθόδοξη Εκκλησία ΠΡΟΣΕΥΧΗ Παναγιά ΡΩΣΙΑ ΣΥΝΑΞΑΡΙΟΝ Σκοπιά Σκοπιανό Συμφωνία των Πρεσπών Συναξαριστής Συρία Τουρκία Υγεία Χριστός διάβολος ελληνοτουρκικά εορτάζουν καιρός πΓΔΜ ποιος γιορταζει σημερα πρόγνωση του καιρού σήμερα εορτάζει συναξάρι ψυχή\nCopyright © 2019. Created by orthodoxia.online. Powered by: Intelligent Internet Solutions LTD. Πολιτική απορρήτου Επεξεργασία προσωπικών δεδομένων


ΒΡΙΣΚΕΣΤΕ: Αρχική»Χρήμα»Business World»Η επόμενη μεγάλη «μπίζνα» είναι η εξόρυξη… αστεροειδών!\nBy panos12 on\t Απρίλιος 22, 2018 Business World, Ειδήσεις, Οικονομία, Πλανήτης\nΞεχάστε την εξόρυξη κρυπτονομισμάτων. Το next big thing αφορά την εξόρυξη… αστεροειδών και είναι πέρα για πέρα αληθινό. Το αληθινό χρήμα κρύβεται εκεί «έξω», στο αχανές διάστημα, και περιμένει τους πρώτους τολμηρούς που θα το κυνηγήσουν.\nΠολλοί από αυτούς αποτελούν κυριολεκτικά γιγαντιαία διαμάντια που αιωρούνται στο διάστημα, αξίας πολύ μεγαλύτερης από… όλα τα λεφτά του κόσμου μαζί.\nΜάλιστα, όπως το θέτει ο διάσημος αστροφυσικός Neil de Grasse Tyson, «ο πρώτος τρισεκατομμυριούχος που θα υπάρξει ποτέ, θα είναι το πρόσωπο που θα εκμεταλλεύεται τους φυσικούς πόρους που υπάρχουν στους αστεροειδείς. Υπάρχει σε αυτό το τεράστιο σύμπαν, απεριόριστη ενέργειας και απεριόριστοι φυσικοί πόροι.»\n«Υπάρχουν πόλεμοι καθώς οι χώρες αγωνίζονται για την πρόσβαση σε φυσικούς πόρους. Αυτό θα μπορούσε να σταματήσει όταν θα καταστεί δυνατή η πρόσβαση εξόρυξης στους αστεροειδής», οραματίζεται ο αστροφυσικός.\nΩστόσο η ιδέα αποτελεί κάτι παραπάνω από όραμα, καθώς ήδη τράπεζες και κυβερνήσεις έχουν μπει στη νέα αυτή διαστημική κούρσα.\nΚι ενώ ο Neil de Grasse βλέπει την εξόρυξη στους αστεροειδής ως το δυναμικό της ειρήνης, η Goldman Sachs διαβλέπει τη ριζική άφιξη μιας βιομηχανίας εξόρυξης που θα αξίζει πολλά τρισεκατομμύρια δολάρια.\nΊσως η ελληνική διαστημική υπηρεσία να μην είναι και τόσο… κακή ιδέα τελικά!\nΚόμβος διαστημικής εξόρυξης το Λουξεμβούργο\nΚαι μιλώντας για κυβερνήσεις που ατενίζουν το… διάστημα και τις προοπτικές του, υπάρχει ένα πολύ μικρό κράτος με μεγάλες όμως φιλοδοξίες. Στο επίκεντρο βρίσκεται η μικροσκοπική ευρωπαϊκή χώρα του Λουξεμβούργου η οποία ελπίζει να καταστεί κόμβος της διαστημικής εξόρυξης.\nΑπό τραπεζικό κέντρο, το Λουξεμβούργο προσδοκά να μετατραπεί σε «ανθρακωρύχος αστεροειδών». Επομένως, δεν είναι μυστήριο γιατί η Deep Space Industries, για παράδειγμα, έχει γραφεία τόσο στο Λουξεμβούργο όσο και μια εταιρική σχέση με την κυβέρνηση του Λουξεμβούργου.\nΤο Λουξεμβούργο φιλοξενεί μερικές εταιρείες παροχής δορυφορικών επικοινωνιών και έχει παρόμοια νομοθεσία για την εξόρυξη αστεροειδών με αυτή των ΗΠΑ, γεγονός που καθιστά τη μικρή χώρα, ελκυστικό εναλλακτικό παίχτη για τη διαστημική βιομηχανία.\nΤο Λουξεμβούργο βλέπει τεράστιες ευκαιρίες και σχεδιάζει να είναι πρωτοπόρος στη διαστημική βιομηχανία.\n«Στόχος μας είναι να δημιουργήσουμε ένα γενικό πλαίσιο για την εξερεύνηση και την εμπορική χρήση των πόρων από αστεροειδής ουράνια σώματα, όπως οι αστεροειδείς ή από το φεγγάρι», δήλωσε η Etienne Schneider, Αντιπρόεδρος της Κυβέρνησης και Υπουργός Οικονομίας του Λουξεμβούργου.\nΤο παρελθόν του Λουξεμβούργου, κάποτε διάσημος παραγωγός χάλυβα, εμπορικός κόμβος δορυφορικών υπηρεσιών και τώρα φημισμένο για τις τραπεζικές τους υπηρεσίες και τη χαμηλή του φορολογία, το καθιστούν πρωταρχικό υποψήφιο για τη διαστημική βιομηχανία.\nΟ πρώτος ευρωπαϊκός ιδιωτικός δορυφορικός φορέας εκμετάλλευσης, Société Européenne des Satellites, ξεκίνησε το 1985 και σήμερα είναι ο δεύτερος μεγαλύτερος εμπορικός δορυφορικός φορέας στον κόσμο.\nΤο Λουξεμβούργο άρχισε να επεξεργάζεται νομοσχέδιο για την εξόρυξη αστεροειδών από το 2016 το οποίο τέθηκε σε ισχύ το 2017, δίνοντας στις εταιρείες την κυριότητα για οτιδήποτε, εξορύξουν οι εταιρίες από τα ουράνια σώματα.\nO νόμος αυτός είναι πολύ παρόμοιος με τον νόμο του αμερικανού προέδρου Obama που υπογράφηκε το 2015, ο οποίος δίνει επίσης στις επιχειρήσεις εξόρυξης το δικαίωμα να διατηρήσουν στην κυριότητά τους ότι εξορύξουν από ουράνια σώματα και αστεροειδής.\nΚαι οι δύο νόμοι επωφελούνται από ένα «παραθυράκι» στη Συνθήκη για το Εξωτερικό Διάστημα των Ηνωμένων Εθνών, το οποίο δηλώνει ότι τα έθνη δεν μπορούν να διεκδικήσουν και να καταλάβουν το φεγγάρι και άλλα ουράνια σώματα – αλλά δεν λέει τίποτα για το τι εξορύσσεται από αυτά τα ουράνια σώματα.\nΔεν θα υπάρξει ιδιοκτησία αστεροειδών. Η μόνη διαφορά μεταξύ αυτών των νόμων είναι ότι, στην περίπτωση του Λουξεμβούργου, οι εταιρείες δεν χρειάζεται να εδρεύουν στη χώρα προκειμένου να απολαμβάνουν προστασία. Ένα απλό γραφείο αρκεί.\nΤο Λουξεμβούργο ίδρυσε την πρωτοβουλία για τα διαστημικά μέσα το 2016 και διέθεσε 223 εκατ. δολάρια από τον εθνικό διαστημικό προϋπολογισμό για να παρέχει χρηματοδότηση σε πρώιμο στάδιο και επιχορηγήσεις σε εταιρείες που εργάζονται για την εξόρυξη διαστήματος.\nΟι Deep Space και Planetary Resource συνεργάζονται ήδη στενά με την κυβέρνηση του Λουξεμβούργου, η οποία συνέβαλε με χρηματοδότηση για Έρευνα & Ανάπτυξη στη Deep Space Industries και πραγματοποίησε συμφωνία με την Planetary Resource το 2016 για επένδυση ύψους 28 εκατ. δολαρίων έναντι εξαγοράς ποσοστού στην εταιρεία.\nΕνώ μπορεί να υπάρχουν απεριόριστοι φυσικοί πόροι από την εξόρυξη αστεροειδών, όπως σημειώνει ο de Grasse Tyson, το πρώτο εμπορικό εμπόρευμα είναι πιθανό να είναι το πολύτιμο νερό.\nΜπορεί να υπάρχουν δεκαετίες προτού κάποια εταιρία αρχίσει εξορύξεις σε έναν αστεροειδή και να προσφέρει νέους φυσικούς πόρους, αλλά όταν συμβεί αυτό, το Λουξεμβούργο θα έχει εξασφαλίσει τη θέση του στον διαστημικό χάρτη ως οριστικός κόμβος.\n«Βράχος» αξίας 10 πεντάκις τρισεκατομμυρίων δολαρίων!\nΟ αστεροειδής «3554 Amun» θεωρείται ότι περιέχει κοβάλτιο αξίας 6 τρισ. δολαρίων και σίδηρο και νικέλιο αξίας 8 τρισ. δολαρίων αναφέρει ο καθηγητής John S. Lewis, στην έρευνά του «Mining the Sky» (1996)\nΟ John S. Lewis, συγγραφέας του «Mining the Sky», υποστηρίζει ότι ένας αστεροειδής με διάμετρο 1 χλμ θα έχει μάζα περίπου 2 δισεκατομμυρίων τόνων.\nΥπάρχουν ίσως ένα εκατομμύριο αστεροειδείς αυτού του μεγέθους στο ηλιακό σύστημα. Ένας από αυτούς τους αστεροειδείς, σύμφωνα με τον Lewis, θα περιείχε 30 εκατ. τόνους νικελίου, 1,5 εκατ. τόνους μεταλλικού κοβαλτίου και 7.500 τόνους πλατίνας με μόνη την πλατίνα να έχει αξία μεγαλύτερη από 150 δισ. δολάρια (πηγή: Lewis 1996, Biggs 2013, NASA).\nΗ NASA θέλει να εξερευνήσει τον αστεροειδή «6 Psyche» αξίας 10 πεντάκις τρισεκατομμυρίων δολαρίων.\nΑν δε μπορείς να πας στον αστεροειδή… φέρε τον σε εσένα\nΗ εξόρυξη αστεροειδών είναι δαπανηρή. Η NASA εκτιμά ότι θα κόστιζε σήμερα 1 δισ. δολάρια για να φέρει πίσω 2 ουγγιές (56,6 γραμμάρια) ενός αστεροειδούς – το βάρος μιας μπάλας του τένις.\nΑπό την άλλη πλευρά, μια μελέτη στο Ινστιτούτο Keck για διαστημικές μελέτες (Keck Institute for Space Studies -KISS) εκτιμά ότι μια αποστολή πλήρους κύκλου για την σύλληψη και επιστροφή αστέρα (Asteroid Capture and Return mission), μετακινώντας έναν αστεροειδή που ζυγίζει περίπου 1.100.000 λίβρες (500.000 κιλά) σε υψηλή σεληνιακή τροχιά μέχρι το 2025, θα κοστίσει περίπου 2,6 δισ. δολάρια.\nΜια μελέτη του MIT (Schuler, 2011) διαπίστωσε ότι το άνοιγμα ενός ορυχείου και ενός εργοστασίου διαχωρισμού μπορεί να κοστίσει μέχρι και 1 δισ. δολάρια.\nΤέλος, όλα αυτά δεν θα ήταν καθόλου ρεαλιστικά αν δεν υπήρξε πρόοδος στον τομέα της πυραυλικής τεχνολογίας.\nΟι προωθητικοί πύραυλοι με τους οποίους εκτοξεύονται τα διαστημόπλοια αποτελούσαν ανέκαθεν «πονοκέφαλος» για τις διαστημικές υπηρεσίες. Ωστόσο τα τελευταία χρόνια οι τιμές έχουν κατρακυλήσει, γεγονός στο οποίο συνέβαλε και SpaceX του Elon Musk, η οποία παράγει επαναχρησιμοποιούμενους πυραύλους, μειώνοντας δραματικά το κόστος.\nΠριν μερικά χρόνια το ταξίδι στο διάστημα κόστιζε πολλές δεκάδες εκατομμύρια δολάρια. Σήμερα, με μόλις 100.000 δολάρια μπορεί ακόμη κι ένας τουρίστας να βρεθεί στο διάστημα.


Βούλομαι, εκφράζομαι και έτσι υπάρχω!: Να γίνουν οι Γεωγραφίες, οι Ιστορίες και οι Γραμματικές, κηρύγματα λευτεριάς\n«Ήμασταν σχολιαρούδια και ο τόπος μας ακόμα σκλαβωμένος στην Τουρκία. Και Σχολάρχης μας, ο αξέχαστος εκείνος Σπύρος Αναγνώστου. Από τους δασκάλους του υποδουλωμένου Γένους, που συντηρούσαν μέσα στην καρδιά των παιδιών την ιερή φωτιά της Μεγάλης Ιδέας, και ένιωθαν τούτη την αποστολή σαν την πιο σπουδαία της καριέρας των της παιδαγωγικής. Αφορμές για την εθνική διαπαιδαγώγηση του 'διναν όλα τα μαθήματα που μας δίδασκε. Μας έκαμε Γεωγραφία του νησιού μας, και σιγά-σιγά το χέρι του περνούσε το Αιγαίο, όπου τα νησιά μας ήταν κίτρινα όπως όλη η Τουρκία και η κοντινή μας Μικρασία, και έφτανε στην Ελλάδα, την ελεύτερη την Ελλάδα. Αυτή ήταν τριανταφυλλιά. Ένα μικρό τριανταφυλλί σημάδι πάνω στο μεγάλο χάρτη της Ευρώπης. Εκεί σταματούσε το δάχτυλο του Αναγνώστου, κίτρινο από το αδιάκοπο κάπνισμα. Σταματούσε δισταχτικό και έκαμε αργά-αργά τον περίπατό του γύρω στα σύνορα του ελεύθερου κράτους. Τα σύνορα ήταν κοντινά, ο περίπατος σύντομος.\n(Στρατή Μυριβήλη, «Απ' την Ελλάδα», εκδ. «ΕΣΤΙΑ», σελ. 11-12).\nΜεγάλη Ιδέα της παιδείας η ποινικοποίηση της φιλοπατρίας και της ορθόδοξης πίστης μας. (Για τους νέους υπουργούς Φίλη και ... CIA, τι να πω; Και έσται η εσχάτη πλάνη χείρων της πρώτης.\nΤότε κλείδωναν τις τάξεις από μέσα, οι σπουδαίοι εκείνοι δάσκαλοι, και μεταμόρφωναν τις Γεωγραφίες, τις Ιστορίες και τις Γραμματικές σε κηρύγματα λευτεριάς. Έκλινε ο δάσκαλος τα βλοσυρά και δύσπεπτα τριτόκλιτα «Θραξ-Θρακός» και «Κρης-Κρητός» και μ' αυτά έφτιαχνε μπαρουτοβάρελα που κάποτε «εμείς τα παιδιά θα ανάβαμε το φιτίλι».\nΕνώ τώρα ... Φέτος ανέλαβα Ε' δημοτικού. Πρώτο κεφάλαιο στο βιβλίο της Γλώσσας; Ένα κείμενο για την πατρίδα σαν αυτό του Μυριβήλη; Ένα ποίημα ευωδιαστό του Σολωμού, του Δροσίνη, του Βρεττάκου, του Πολέμη; Όχι βέβαια. Δύο-τρεις έντυπες ευτέλειες , άχαρες και άψυχες φλυαρίες, οικολογικού περιεχομένου. Ζούμε σε μία χώρα, «Πάσχα των ματιών», δεν υπάρχει λογοτέχνης που να μην μαστόρεψε κείμενο για να εξυμνήσει το κάλλος της και τούτοι οι αμαθέστατοι, οι εθνοκτόνοι γέμισαν τα βιβλία με αποκόμματα εφημερίδων. (Μόνο από τις ... προοδευτικιές ΝΕΑ, ΒΗΜΑ, ΕΛΕΥΘΕΡΟΤΥΠΙΑ).\n« ...Το Δεκέμβρη του 1943, αρχή ενός ακόμα χειμώνα πείνας και παγωνιάς, άχνισε κάτι ζεστό ξαφνικά στην αυλή του σχολείου μας. Ήταν ένα μεγάλο καζάνι και μέσα είχε συσσίτιο για τα παιδιά. Γύρισα στο σπίτι περήφανη, κρατώντας με προσοχή ένα τενεκεδάκι γεμάτο σούπα πηχτή. "Γιατί δεν την έτρωγες στο σχολείο, καρδούλα μου;" λαχτάρισε η μάνα μου. "Αν σου χυνόταν στο δρόμο;" "Θα φάτε λίγη σούπα κι εσείς, αλλιώς δεν τρώω καθόλου", δήλωσε ορθά κοφτά. "Το ίδιο κι εγώ", φώναξε ο Μάνος, ο αδερφός μου. Κι έτσι γινόταν από κείνη τη μέρα σε κάθε συσσίτιο που κουβαλούσαμε οι δυο μας από το σχολείο. Η σούπα ερχόταν τακτικά, πάντα η ίδια, άνοστη και πηχτή.\nΏσπου μια μέρα, μας μοίρασαν κάτι ξεχωριστό. Μπήκαμε στη γραμμή και μας έβαλαν στα τενεκεδάκια κάτι σα μέλι, αλλά σκούρο κοκκινωπό. "Γλυκόζη" το είπαν. Βουτούσαν τα παιδιά το δάχτυλο στη γλυκόζη, το έγλειφαν με απόλαυση και γελούσαν ευτυχισμένα, πειράζονταν μεταξύ τους. Ένα μεσημέρι, γυρίζοντας ο αδερφός μου από το σχολείο, δεν ήθελε να βάλει μπουκιά στο στόμα του ούτε από τη σούπα ούτε από τη γλυκόζη. Ταραγμένος φαινόταν, έτοιμος να βάλει τα κλάματα. "Τι συμβαίνει παιδί μου;" ανησύχησε η μαμά. Εκείνος δεν έβγαζε λέξη. Κι όσο δε μιλούσε, τόσο επέμενε η μάνα μου να μάθει, τόσο μεγάλωνε και η δική μας η περιέργεια. Με τα πολλά, αποφάσισε τελικά να μιλήσει. Κι αυτό που μας είπε γράφτηκε στη μνήμη μου ανεξίτηλα.\nΣτην αυλή για το συσσίτιο βρισκόταν με της τάξης του τα παιδιά. "Σκαρώνουμε κάτι;" άκουσε έναν από τους συμμαθητές του- "πειραχτήρης" ήταν το παρατσούκλι του- να ψιθυρίζει στον διπλανό, μόλις πήρε τη γλυκόζη στο τενεκεδάκι του. Ο άλλος έγνεψε "ναι". Τότε ο πειραχτήρης κάτι του είπε στ' αυτί, κρυφογέλασαν οι δύο τους πονηρά κι εξαφανίστηκαν στην στιγμή. Σε λίγο χτύπησε το κουδούνι να μπούνε στην τάξη. Πρώτα έμπαιναν τα κορίτσια. Ύστερα τ' αγόρια. Τελευταία η δασκάλα, που κόντευε να μην ξεχωρίζει από τα παιδιά, έτσι που είχε απομείνει πετσί και κόκαλο. Καταλαβαίνεις πως ήταν μεγάλη από τα μάτια της μόνο, που τα σκοτείνιαζαν ολόγυρα δύο μαύροι κύκλοι. Όταν μπαίνανε όλοι στην τάξη, έκλεισε την πόρτα, μετρούσε τα παιδιά σειρά σειρά, έλεγε "εντάξει, φρόνιμα τώρα, μην ακούσω μιλιά" κι αρχίζανε αμέσως το μάθημα. Το "εντάξει, φρόνιμα τώρα, μην ακούσω μιλιά" τη φορά εκείνη δεν το είπε. Ούτε να τους μετρήσει την είδανε. Κοντά στην πόρτα της τάξης στεκόταν σκυφτή, σαν να ψαχούλευε κάτι. "Μα τι κάνει η κυρία εκεί;" ρώτησε παρεξενεμένος ο Μάνος που δεν καλόβλεπε, γιατί τα περισσότερα παιδιά ήταν όρθια ακόμα. "Πασαλείψαμε το χερούλι με γλυκόζη", χασκογέλασε από δίπλα ο πειραχτήρης, "για να κολλήσουν τα χέρια της να γελάσουμε". Δε γελάσανε. Καθίσανε τελικά στα θρανία τους και δε μιλούσε κανείς. Βλέπανε τη δασκάλα τους τώρα όλοι βουβοί, σαστισμένοι. Είχε σκύψει κι έγλειφε με λαχτάρα μια το χερούλι της πόρτας, μια την παλάμη της ... Ύστερα γύρισε και τους κοίταξε με παράπονο. Στα μάγουλά της έτρεχαν δάκρυα. "Μην τη σπαταλάτε τη γλυκόζη, χρυσά μου, για τ' όνομα του Θεού!", είπε ξέπνοα. "Σας τη δώσαμε όλη, ούτε μία σταγονίτσα δεν κρατήσαμε εμείς οι δάσκαλοι, για να τη φάτε να δυναμώσετε εσείς τα παιδιά. Μην τη σπαταλάτε, σας παρακαλώ, είναι κρίμα! Είν' αμαρτία!". Την πήραν πάλι τα δάκρυα. Κι έκλαιγε, έκλαιγε ...\nΜαζεύτηκαν όλοι τριγύρω της. Μονάχα ο πειραχτήρης έμεινε στο θρανίο του με το κεφάλι κατεβασμένο. Οι άλλοι σπρώχνονταν ποιος πρώτα να την αγκαλιάσει, ποιος να της πρωτοπεί "από το δικό μου, από το δικό, κυρία, να πάρετε λίγο!".\nΟύτ' ένα τενεκεδάκι δεν άγγιξε η δασκάλα. Μόνο έκλαιγε, έκλαιγε ...».\nΑναρτήθηκε από Τέλλος Άγρας στις 11:38 π.μ.\nΕτικέτες Γεωγραφία, Γραμματική, Διαπαιδαγώγηση, ελευθερία, Ελλάδα, Ελληνισμός, Ιστορία, Παιδεία, Παιδί


Νίκος Παρασκευόπουλος: Για το ΚΕΘΕΑ | Alfavita\nΚοινωνία 07.10.2019 - 15:45\nΝίκος Παρασκευόπουλος: Για το ΚΕΘΕΑ\nΑπο τον τοίχο του πρώην υπουργού Δικαιοσύνης Νίκου Παρασκευόπουλου στο Facebook\nΧωρίς λογική σειρά, θα ξεκινήσω αυτό το μήνυμα με το κυριότερο: Για το ΚΕΘΕΑ η αυτοδιοίκηση είναι ένα από τα κυριότερα θεραπευτικά εργαλεία. Υλοποιεί όχι μόνο την εσωτερική δημοκρατία, αλλά και την ανάγκη κινητοποίησης των μελών για συμμετοχή στα κοινά και τη ζωή. όλοι εκτός από τα νέα μέλη ψηφίζουν για τη διοίκηση και τα εσωτερικά συμβούλια. Όπως πολλοί από σας ξέρετε, το ΚΕΘΕΑ δεν προσφέρει κίνητρα συμμετοχής όπως πχ οι υποκαταστατες ουσίες. Τα εργαλεία του είναι κοινωνικά (θεραπευτική ΚΟΙΝΟΤΗΤΑ, συμμετοχή γονέων, γειτονιάς κλπ), ψυχολογικά και επικουρικά ιατρικά αμισθί ως τώρα διοίκηση συμβολίζει ακριβώς τον χαρακτήρα εθελοντισμού που δονεί εκεί τους πάντες. Ακόμη και τα μέλη του προσωπικού πχ εκτός από τον μισθό τους δεν παίρνουν επιδόματα για τα πάμπολλα ευρωπαϊκά ιδίως προγράμματα που εκτελούν. Με αυτά (εν συντομία βέβαια) τα χαρακτηριστικά έχει σώσει ως τώρα πάμπολλους ανθρώπους από τη δυστυχία την αρρώστια και τον θάνατο. Αυτό το έργο του είναι ΑΜΕΣΑ γνωστό στην ελληνική κοινωνία, πιστοποιημένο και γνωστό σε όλον τον κόσμο. Το ΚΕΘΕΑ έχει εκλέγει consultant toy Νarcotics Board toy ECOSOC του ΟΗΕ (ΜΕ ΕΚΤΙΜΗΣΗ ΤΗΣ ΑΥΤΟΔΙΟΙΚΗΣΗΣ ΩΣ ΧΑΡΑΚΤΗΡΙΣΤΙΚΟΥ ΜΚΟ), στελεχος του έχει διατελέσει πρόεδρος της επιστ. Επιτροπής της Παγκόσμιας οργάνωσης θεραπευτικών κοινοτήτων και ήδη στέλεχος του εκλέχθηκε πρόσφατα πρόεδρος της αντίστοιχης ευρωπαϊκής ομοσπονδίας.\nΑυτά τα γνωρίζουν άμεσα πολλοί στο ΑΠΘ που έχουν συμβάλει προσωπικά στο έργο. Ο καθ. Φοιβος Ζαφειριδης ήταν πρωτεργάτης της ίδρυσης,ενώ πολλοί άλλοι συνάδελφοι συνέβαλαν και συμβάλλουν ως πρόεδροι, μέλη ή απλοί «στρατιώτες» ενός αγώνα. Επίσης ο Χ. Πουλοπουλος του ΔΠΘ ήταν ο πρωτεργάτης της λειτουργίας για δυο δεκαετίες.\nΟ πρόεδρος του ΚΕΘΕΑ όταν μιλά στις συνελεύσεις δακρύζει και τα μέλη επίσης συγκινούνται. Ένα δοτό μέλος ποτέ δεν θα μπορέσει να ανταποκριθεί σ' αυτό τον ρόλο. Ένας κοινός «υπάλληλος ποτέ δεν θα μπει σε ένα υπόγειο για στηρίξει τον εξαρτημένο μέσα σε συνθήκες βρωμιάς , αρρώστιας και κινδύνου. Αυτά και άλλα πολλά.\nΗ Πράξη Νομοθετικού Περιεχομένου που επιβάλλει έμμισθο διοικ. συμβούλιο και απαλείφει κάθε μνεία σκοπού είναι προιον αναλγησίας και αμάθειας. Διακινδυνευει με κυνισμό την συνέχιση ενός σωτήριου επι 36 χρόνια έργου. Επικαλείται ψευδώς έκτακτες περιστάσεις όταν όλα ισχύουν από τη δεκαετία του 80.Το μόνο έκτακτο που βλέπουν είναι ο κίνδυνος πολίτικοι αντίπαλοι να διοικούν έναν θαυμαστό Οργανισμό. Και επ αυτού λοιπόν: στις δεκαετίες της λειτουργίας των διοικ. συμβουλίων ασφαλώς πέρασαν πρόσωπά με πολιτική ταυτότητα από οποιοδήποτε κόμμα ως μέλη. Κανείς δεν εκμεταλλευθηκε πολιτικά η οικονομικά το πέρασμα του ούτε έδωσε πολιτικά χαρακτηριστικα στο έργο. Διέθεσαν δωρεάν χρόνο εργασίας, που στη αγορά θα στοίχιζε. Υπηρέτησαν μια θεραπευτική δημοκρατία.\nΤο ΚΕΘΕΑ έβλεπαν κάποιοι σαν προνομιακό χώρο για πολιτικοιδεολογικη επίδραση, δια διορισμούς ημετέρων και για κέρδη. Για την αγορά είναι μια μαύρη τρύπα. Δεν τροφοδοτεί φαρμ. εταιρίες, ούτε εργολαβικές, αφού τα μέλη τα ίδια προσφέρουν υπηρεσίες σίτισης, καθαρισμού, φύλαξης, ακόμη και γραμματειακές στις τοπικές μονάδες. Γι αυτό αρκεί μια κρατική επιχορήγηση περίπου 16 εκατομμύρια ευρώ για λειτουργιά 110 μονάδων σε όλη τη χώρα που εξυπηρετούν χιλιάδες ανθρώπων. Ο αγοραίος μετασχηματισμος όχι μόνο θα πλήξει καίρια το σωτήριο θεραπευτικό έργο, θα αυξήσει πολύ το κόστος λειτουργίας με μισθούς συμβούλων και υπηρεσιών. Και ας μην περιμένουμε πια γονείς να αγοράζουν ακίνητα και να τα προσφέρουν για τη σωτηρία των παιδιών τους.\nΚάτι τελευταίο: Μην ακούτε αυτά περί κακοδιαχείρισης, έλλειψης λογοδοσίας κλπ. Το ΚΕΘΕΑ λόγω της κρατικής χρηματοδοτησης που έφθασε σταδιακά στο 90% ήδη εντάσσεται στους φορείς γενικής διακυβέρνησης και υπόκειται σε οικονομικό έλεγχο, όπως και όλοι οι αντίστοιχοι, καθώς και σε διοικητικό έλεγχο διορισμών. Στις δεκαετίες της λειτουργίας του ουδέποτε διαπιστώθηκε οικονομικό σκάνδαλο.\nΓΙΑ ΤΟ ΚΕΘΕΑ Χωρίς λογική σειρά, θα ξεκινήσω αυτό το μήνυμα με το κυριότερο: Για το ΚΕΘΕΑ η αυτοδιοίκηση είναι ένα από...\nPosted by Νίκος Παρασκευόπουλος on Monday, October 7, 2019


Οι πρεμιέρες των πρωινών εκπομπών: Τα πρώτα λεπτά και οι εκπλήξεις\nΤα πρώτα λεπτά των πρωινών εκπομπών που έκαναν πρεμιέρα\nΠρεμιέρα για τις πρωινές εκπομπές των τηλεοπτικών σταθμών και τους παρουσιαστές τους με γνώριμα πρόσωπα αλλά και εκπλήξεις. Οι πρεμιέρες των πρωινών εκπομπών περιελάμβαναν νέους συνεργάτες, αλλαγές σε τηλεοπτικές στέγες αλλά και επιστροφές που όλοι περιμέναμε ανανεώνοντας την πρωινή ζώνη.\nΟι πρεμιέρες των πρωινών εκπομπών\nΟι περισσότερες από τις πρωινές εκπομπές που θα δούμε φέτος στους τηλεοπτικούς μας δέκτες έκαναν το δικό τους ξεκίνημα σήμερα 6/09. Το Mega. το ANT1 και το Open καλωσόρισαν τους τηλεθεατές με τους παρουσιαστές να έχουν πάρει τις θέσεις τους. Η Ελεονώρα Μελέτη, η Δανάη Μπάρκα, η Μπέτυ Μαγγίρα, η Φέη Σκορδά και ο Γιώργος Λιάγκας ξεκίνησαν και επίσημα την νέα τους σεζόν στην ελληνική τηλεόραση.\nΕλεονώρα Μελέτη – “MEGA Καλημέρα“\nΝέος τηλεοπτικός σταθμός και επιστροφή στην πρωινή ζώνη για την Ελεονώρα Μελέτη. Η παρουσιάστρια την οποία βλέπαμε τα τελευταία χρόνια μετά τα μεσάνυχτα, εντάχθηκε στο δυναμικό του Mega και έκανε σήμερα μια δυναμική πρεμιέρα στην ζώνη 7:50 – 10:50 με γνώριμους και αγαπημένους συνεργάτες της. Αυτά ήταν τα πρώτα λεπτά της νέας της εκπομπής:\nΔανάη Μπάρκα – “Πάμε Δανάη“\nΓια δεύτερη σε ζώνη Δανάη Μπάρκα μας υποδέχεται στην πρωινή της εκπομπή “Πάμε Δανάη” στο Mega. Η ηθοποιός και παρουσιάστρια έκανε την δική της αρχή σε νέα ώρα με μια ομάδα με παλιούς και νέους συνεργάτες συνεχίζοντας το διαφορετικό επαγγελματικό βήμα που ξεκίνησε την περασμένη σεζόν.\nΜπέτυ Μαγγίρα- “Ποιος είναι πρωινιάτικα;”\nΝέο επαγγελματικό βήμα και για την Μπέτυ Μαγγίρα την οποία θα δούμε για πρώτη φορά σε ρόλο παρουσιάστριας πρωινής εκπομπής στο Open. Μαζί με τον Δημήτρη Μακαλιά και τον δημοσιογράφο Δημήτρη Σαράντο, την ηθοποιό Αθηνά Αφαλίδου και τον μάγειρα Κυριάκο Μελά έκανε σήμερα μια νέα τηλεοπτική αρχή στο Open.\nΦαίη Σκορδά – Γιώργος Λιάγκας – “Το Πρωινό”\nΣτην ίδια θέση για δεύτερη συνεχόμενη χρονιά βλέπουμε το δίδυμο Φαίη Σκορδά – Γιώργο Λιάγκα που επανενώθηκαν τηλεοπτικά την περσινή σεζόν. Με μια εκπομπή ελαφρώς αλλαγμένη και τους Τάσο Τεργιάκη και Φωτεινή Πετρογιάννη να συμπληρώνουν την ομάδα, το “Πρωινό” έκανε το δικό του νέο ξεκίνημα.


TvNewsflash! | 2ος κύκλος Mindhunter: Το κυνήγι διαβολικών μυαλών συνεχίζεται 2ος κύκλος Mindhunter\n2ος κύκλος Mindhunter: Το κυνήγι διαβολικών μυαλών συνεχίζεται\n21 Ιουλίου 2019 , Από: Ματίνα Γρόλλιου\nΗ αστυνομική σειρά που μας καθήλωσε δείχνοντάς μας πώς γεννήθηκε ο κλάδος της Ανάλυσης Συμπεριφοράς επανέρχεται μετά από κοντά 2 χρόνια αναμονής. Για όσους αδημονούν λοιπόν για τη συνέχεια έχουμε να πούμε πως, ναι, ο 2ος κύκλος του Mindhunter είναι εδώ. Όσοι πάλι δεν έχουν παρακολουθήσει τον 1ο κύκλο, είναι τυχεροί γιατί θα έχουν την ευκαιρία να απολαύσουν τους 2 κύκλους μαζί.\nΌσον αφορά την πρεμιέρα του 2ου κύκλου του Mindhunter, αυτή έχει οριστεί για την Παρασκευή 16 Αυγούστου 2019. Ο 2ος κύκλος θα απαρτίζεται από 8 επεισόδια (2 λιγότερα σε σχέση με τον 1ο κύκλο), διάρκειας περίπου μίας (1) ώρας.\nΠριν την πολυπόθητη πρεμιέρα όμως ας θυμηθούμε τι είχε γίνει στον 1ο κύκλο και ας ρίξουμε μια κλεφτή ματιά στο τι μας περιμένει αυτή τη χρονιά.\nMindhunter: Τι προηγήθηκε (σύνοψη 1ου κύκλου)\nΈνας νεαρός και πολλά υποσχόμενος πράκτορας του FBI, ο Holden Ford, ιδρύει με τη βοήθεια του πράκτορα Bill Tench και της ψυχολόγου Wendy Carr τη Μονάδα Ανάλυσης Συμπεριφοράς στα γραφεία του FBI στο Quantico. Πυρήνα της υπόθεσης αποτελούν οι συνεντεύξεις που πραγματοποιούν οι 2 πράκτορες σε φυλακισμένους δολοφόνους (κυρίως κατά συρροή), ώστε να αναλύσουν τον τρόπο σκέψης τους. Η στενή τους επαφή με μερικούς από τους πλέον βίαιους και διεστραμμένους δολοφόνους των τελευταίων ετών στις ΗΠΑ ξεφεύγει όμως από την πεπατημένη.\nΈτσι, δεν αργούν να ξεσπάσουν αντιδράσεις από τα κεντρικά του FBI και την ίδια την αμερικανική κυβέρνηση, με τα αποτελέσματα των αναλύσεων να κρίνονται αμφισβητήσιμα και αυθαίρετα. Η συμβολή όμως της ανάλυσης συμπεριφοράς μέσω της σκιαγράφησης του προφίλ των δολοφόνων στην εξιχνίαση μιας δύσκολης υπόθεσης διαλύει τις αμφιβολίες και η μονάδα εδραιώνεται στην υπηρεσία.\nΤα πράγματα όμως δεν αργούν να ξεφύγουν από τον έλεγχο, με τις συνεντεύξεις να επηρεάζουν την ψυχική υγεία των πρακτόρων και την ζωή τους γενικότερα.\n2ος κύκλος Mindhunter: Νέα πρόσωπα και πολύκροτες υποθέσεις\nΜε τη μονάδα Ανάλυσης Συμπεριφοράς να έχει πλέον εδραιωθεί στην υπηρεσία, οι μέθοδοί της αρχίζουν να εφαρμόζονται για τη λύση δύσκολων υποθέσεων. Πιο συγκεκριμένα, ο 2ος κύκλος του Mindhunter περιστρέφεται γύρω από τουλάχιστον τέσσερις (4) διαβόητες υποθέσεις κατά συρροή δολοφονιών:\n1. Δολοφονίες παιδιών στην Ατλάντα των ΗΠΑ κατά την περίοδο 1979-1981\nΗ πολύκροτη υπόθεση μεγάλου αριθμού δολοφονιών νεαρών ατόμων στην Ατλάντα που σήκωσε θύελλα αντιδράσεων στην πόλη και ολόκληρη την Αμερική. Με περισσότερα από 28 θύματα (ως επί το πλείστον παιδιά και έφηβοι αλλά και μερικοί ενήλικες), οι αρχές κατάφεραν να πιάσουν έναν από τους δολοφόνους, τον Wayne Williams. Η υπόθεση εξετάζεται ξανά πρόσφατα, μιας και οι αρχές οδηγήθηκαν στον Williams από τις δολοφονίες των ενηλίκων, με τους δολοφόνους δεκάδων παιδιών να διαφεύγουν σύλληψης.\nΣειρές που έχουν γυριστεί για την συγκεκριμένη υπόθεση:\n2. Charles Manson-Manson Family\nΗ αιρετική ομάδα «Οικογένεια Manson» (Manson Family), με ηγέτη τον Charles Manson, που βρίσκεται πίσω από τις στυγνές δολοφονίες κυρίως πλούσιων λευκών ανθρώπων τίθεται υπό εξέταση στον 2ο κύκλο του Mindhunter. Σύμφωνα με θεωρίες που διατυπώθηκαν αργότερα, οι δολοφονίες έγιναν με απώτερο σκοπό να προκαλέσουν φυλετικές αναταραχές και πόλεμο μεταξύ Αφροαμερικανών και λευκών Αμερικανών.\n3. BTK killer (Dennis Rader)\nΣτον 1ο κύκλο του Mindhunter παρακολουθήσαμε σκηνές με τον κατά συρροή δολοφόνο Dennis Rader (γνωστό με το ακρώνυμο BTK, από τα αρχικά των λέξεων Bind, Torture, Kill). Ο 2ος κύκλος λογικά θα αναπτύξει περισσότερο τον συγκεκριμένο δολοφόνο και τη δράση του.\nΗ μονάδα Ανάλυσης Συμπεριφοράς θα συμπεριλάβει στις έρευνές της και τον κατά συρροή δολοφόνο David Berkowitz, γνωστό ως «Γιος του Σαμ» (Son of Sam). Ο συγκεκριμένος δολοφόνος δραστηριοποιήθηκε μεταξύ Ιουλίου 1976 και Ιουλίου 1977 στη Νέα Υόρκη και στόχευε κυρίως νεαρά ζευγάρια που ερωτοτροπούσαν.\n2ος κύκλος Mindhunter: Trailer\nΔυστυχώς μέχρι στιγμής δεν έχει κυκλοφορήσει το trailer του 2ου κύκλου, παρότι βρισκόμαστε μια ανάσα από την πρεμιέρα στις 16 Αυγούστου. Να είστε όμως σε επιφυλακή γιατί πολύ πιθανό να κυκλοφορήσει σύντομα!\nΤέλος, μην επαναπαύεστε γιατί ο 2ος κύκλος του Mindhunter πιθανότατα δε θα είναι και ο τελευταίος της σειράς. Ευχόμαστε πάντως το διάστημα αναμονής από τον έναν κύκλο στον επόμενο να μειωθεί!


Favori & Outsider: Αλλες είναι χύμα και άλλες σφιχτές - Metrosport.gr\nMETROBET 23.03.2019 14:55\nΠριν περάσω στα αμιγώς στοιχηματικά, να ευχηθώ σε όλους σας καλό τριήμερο και Χρόνια Πολλά στους απανταχού Έλληνες για την Εθνική Εορτή της Δευτέρας, όταν γιορτάζουν και οι Βαγγέληδες-Βαγγελίτσες. Στα δικά μας, την τελευταία εβδομάδα κινούμαστε σε χαλαρούς ρυθμούς λόγω της διακοπής των πρωταθλημάτων για τα ματς των εθνικών ομάδων. Τα ‘παμε και στο φύλλο της Τετάρτης, ότι σε αγώνες εθνικών δεν είναι και ό,τι πιο σύνηθες να βρεις παικτικές ευκαιρίες σε απλά σημεία, γι’ αυτό και είμαστε υποχρεωμένοι να ψαχτούμε σε ειδικά στοιχήματα προκειμένου να βρούμε αξιόλογες αποδόσεις.\nΞεκινώντας από το δικό μας παιχνίδι στο Λίχτενσταϊν απόψε και χωρίς να ανακαλύπτω την… Αμερική, πιστεύω ότι ανεξαρτήτως τελικού αποτελέσματος, πολλά γκολ δεν θα δούμε. Η Ελλάδα ακόμα και την χρυσή εποχή των Ρεχάγκελ και Σάντος δεν φημίζονταν για την ευχέρειά της στο σκοράρισμα, τώρα μάλιστα αντιμετωπίζουμε έναν αντίπαλο χαμηλού βεληνεκούς, που έχει ακόμα πιο δύσκολο γκολ από την δική μας ομάδα.\nΟ Αγγελος τώρα αρχίζει το χτίσιμο της δικής του εθνικής έχοντας πολλούς εν δυνάμει βασικούς εκτός, το σίγουρο είναι ότι θα κοιτάξει πολύ τα νώτα του. Ακόμα και χωρίς το δίδυμο Μανωλά-Σωκράτη, από ποιοτικά στόπερ δεν έχουμε έλλειψη, ούτε στα ανασταλτικά χαφ έχουμε πρόβλημα, δημιουργικά και εκτελεστικά υπάρχει θέμα. Κοντολογίς, περιμένω ένα πολύ κλειστό παιχνίδι και μια επαγγελματική νίκη του στυλ 0-1, 0-2.\nΤο under στο 2,00+ δεν το λες και άσχημο, ακόμα πιο ελκυστικές οι τιμές στο 2 & under.\nΑνάλογο σκηνικό βλέπω και στο αποψινό Ιταλία – Φινλανδία. H «Σκουάντρα Ατζούρα» ανέκαθεν φημίζονταν για την σφιχτή άμυνά της και με τον Ρομπέρτο Μαντσίνι στον πάγκο της δείχνει απόλυτη πίστη στη φήμη της. Φουλ του under, δύο νίκες πέτυχε όλες κι όλες απέναντι σε Πολωνία και ΗΠΑ, αμφότερες ήρθαν με σκορ 1-0 και γκολ στα χασομέρια.\nΠίσω υπάρχουν παίκτες παγκόσμιας κλάσης (Κιελίνι, Μπονούτσι και σία), μπροστά όμως απόντος και του τραυματία Ινσίνιε, μόνο ο Ιμόμπιλε μπορεί να θεωρηθεί top class. Κι απ’ την στιγμή που οι Φινλανδοί δεν είναι κάτι το ιδιαίτερο επιθετικά, μια νίκη της Ιταλίας με μηδέν παθητικό δείχνει το πιο πιθανό σενάριο. Το 1 & N/G στο 1,60 δεν είναι του γούστου μου, γι’ αυτό και θα ρισκάρω στο 2,50+ όπου κινείται το 1 & under.\nΑντιθέτως, στο Βοσνία – Αρμενία είναι πολύ πιο πιθανό να δούμε μια νίκη της παρέας του Τζέκο με μεγάλο σκορ, αφενός γιατί οι Βόσνιοι έχουν μπόλικο ταλέντο από τη μέση και μπροστά, αφετέρου γιατί αμυντικά είναι αναξιόπιστοι και οι Αρμένιοι δεν είναι ομάδα επιπέδου Λιχτενστάιν. Το 1 & over πληρώνει πάνω από 2,00, το 1 & G/G ακόμα υψηλότερα.\nΤο πρόγραμμα της Κυριακής, «μυρίζει» περισσότερα γκολ. Για παράδειγμα, στο Ουγγαρία – Κροατία φαντάζει πολύ πιθανό οι Μαγυάροι να σκοράρουν, ακόμα κι αν χάσουν τελικά από τους Κροάτες, οι οποίοι δέχθηκαν γκολ από το Αζερμπαϊτζάν την Πέμπτη στο Ζάγκρεμπ.\nΠολλά γκολ και εκατέρωθεν είναι πολύ πιθανό να δούμε και στο μεγάλο ντέρμπι της Κυριακής, το Ολλανδία – Γερμανία, που γίνεται στο Άμστερνταμ. Εκεί, για το Nations League οι «οράνιε» κέρδισαν 3-0 τον Οκτώβριο για να πάρουν 2-2 στη Γερμανία το Νοέμβριο, παραδοσιακά οι αναμετρήσεις τους έχουν γκολ και θέαμα, με την ομάδα του Ρόναλντ Κούμαν να βρίσκεται σε πολύ καλύτερη κατάσταση απ’ αυτήν του Γιόαχιμ Λεβ τους τελευταίους μήνες. Το 1 & G/G πληρώνει 4,00+, το combo G/G & over κοντά στο 1.90.\nΣτα ματς της Δευτέρας, βλέπω άσους για Γάλλους και Πορτογάλους, με αρκετά γκολ στο Παρίσι και με συνταγή… Σάντος στη Λισσαβόνα. Καλή τύχη στις επιλογές σας και καλό τριήμερο…\nΒΟΣΝΙΑ – ΑΡΜΕΝΙΑ 1 & OVER\nΙΤΑΛΙΑ – ΦΙΝΛΑΝΔΙΑ 1 & UNDER\nΟΥΓΓΑΡΙΑ – ΚΡΟΑΤΙΑ 2 & G/G\nΓΑΛΛΙΑ – ΙΣΛΑΝΔΙΑ 1 & OVER\nΠΟΡΤΟΓΑΛΙΑ – ΣΕΡΒΙΑ 1 & UNDER


Αποκόλληση αμφιβληστροειδούς - Θεραπεία - Laser - The Doctors\nΑποκόλληση Αμφιβληστροειδούς & Laser\nΑποκόλληση Αμφιβληστροειδούς - Θεραπεία με λέιζερ\nΟ αμφιβληστροειδής είναι μια λεπτή στιβάδα από νευρικά κύτταρα που είναι στο εσωτερικό του ματιού, είναι ευαίσθητη στο φως (όπως το φωτογραφικό φιλμ) και είναι απαραίτητος για την όραση. Ο αμφιβληστροειδής σας αποκολλήθηκε επειδή μια ή περισσότερες οπές επέτρεψαν την δίοδο υγρού πίσω από αυτόν. Το παραπάνω υγρό διαχώρισε και απομάκρυνε τον αμφιβληστροειδή από την υπερκείμενη αυτού στιβάδα (χοριοειδής ) που είναι απαραίτητη για την διατροφή του. Επίσης μικρά αγγεία μπορεί να αιμορραγούν μέσα στο μάτι (υαλοειδές) προκαλώντας περαιτέρω θόλωση της όρασης.\nΣυχνές ερωτήσεις σχετικά με την αποκόλληση αμφιβληστροειδούς\nΈκανα κάτι «στραβά»;\nΟ λόγος δημιουργίας της αποκόλλησης είναι άγνωστος και είναι απίθανο να οφείλεται σε κάτι που κάνατε “στραβά”. Οποιοσδήποτε μπορεί να πάθει αποκόλληση αμφιβληστροειδούς αλλά μερικοί είναι πιο επιρρεπείς όπως οι μύωπες ,αυτοί που έκαναν εγχείρηση καταρράκτη ή αυτοί που υπέστησαν πρόσφατο τραυματισμό του ματιού.\nΠοια είναι η θεραπεία της αποκόλλησης του αμφιβληστροειδούς;\nΗ θεραπεία είναι χειρουργική. Με την εγχείρηση ο χειρουργός οφθαλμίατρος θα σφραγίσει τις οπές και θα επανασυγκολλήσει τον αμφιβληστροειδή. Υπάρχουν πολλά είδη χειρουργικών επεμβάσεων ανάλογα με το μέγεθος του προβλήματος. Πραγματοποιείτε με γενική ή τοπική αναισθησία.\nΠοια είναι τα πλεονεκτήματα της επέμβασης αποκόλλησης του αμφιβληστροειδή;\nΤο αυτονόητο και βασικό πλεονέκτημα είναι η αποσόβηση μιας πιθανής τύφλωσης! Αν η εγχείρηση είναι επιτυχής ,συνήθως θα επανέλθει ικανοποιητικό μέρος της όρασης σας (όχι όμως όπως ήταν πριν την αποκόλληση ).\nΗ εγχείρηση έχει 100% επιτυχία;\nΗ εγχείρηση της αποκόλλησης του αμφιβληστροειδή δυστυχώς δεν είναι πάντα επιτυχής. Κάθε περίπτωση είναι διαφορετική και μερικές αποκολλήσεις είναι πιο πολύπλοκες . Μερικοί ασθενείς πιθανόν να χρειαστούν περισσότερες από μια επεμβάσεις .\nΜάθετε περισσότερα για την αποκόλληση αμφιβληστροειδούς στην επίσημη ιστοσελίδα του Πρότυπου Δικτύου των Εξειδικευμένων Ιατρών The Doctors.\nΑποκόλληση αμφιβληστροειδούς - Θεραπεία - Laser\nΟ οφθαλμίατρος που σας εξέτασε διέγνωσε αποκόλληση αμφιβληστροειδούς στο μάτι σας. Χωρίς θεραπεία η κατάσταση συνήθως οδηγεί σε τύφλωση του ματιού.\nΔρ. Μανουσάκης Ευάγγελος, Δρ. Μαλάμος Παναγιώτης\nΔημοσίευση: Κυριακή, 23 Μαρτίου 2014\nαποκόλληση αμφιβληστροειδούς, αμφιβληστροειδής, εγχείρηση μάτι, αποκόλληση αμφιβληστροειδή


ΑΠΟ ΤΟΝ ΨΥΧΡΟ ΣΤΟΝ ΘΕΡΜΟ ΠΟΛΕΜΟ ! Φουντώνουν τα σενάρια παγκόσμιας «σύρραξης» ! Και η Αγγλία στο παιχνίδι κατά της Ρωσίας εκτός από ΗΠΑ και ΝΑΤΟ ! - Το Γαϊδούρι - Ειδήσεις Με Γαιδουρινή Ματιά !\nΑΠΟ ΤΟΝ ΨΥΧΡΟ ΣΤΟΝ ΘΕΡΜΟ ΠΟΛΕΜΟ ! Φουντώνουν τα σενάρια παγκόσμιας «σύρραξης» ! Και η Αγγλία στο παιχνίδι κατά της Ρωσίας εκτός από ΗΠΑ και ΝΑΤΟ !\nΑΠΟ ΤΟΝ ΨΥΧΡΟ ΣΤΟΝ ΘΕΡΜΟ ΠΟΛΕΜΟ ! Φουντώνουν τα σενάρια παγκόσμιας «σύρραξης» ! Και η Αγγλία στο παιχνίδι κατά της Ρωσίας εκτός από ΗΠΑ και ΝΑΤΟ ! Reviewed by Το Γαϊδουρι on Δευτέρα, Φεβρουαρίου 08, 2016 Rating: 5


PierikosNews.gr : Απoχωρήσεις και κρίσιμο ΔΣ!\nΞένα σώματα πρέπει να θεωρούνται πλέον οι δύο ποδοσφαιριστές Θεόφιλος Κουρούπης και Ανέστης Παναγιωτίδης απο τον Πιερικό, καθώς ήδη και οι δύο έχουν έρθει σε συμφωνία με την νέα τους ομάδα (Ρόδο και Σεβαστή αντίστοιχα).\nΤο μόνο που απομένει είναι η επίσημη ανακοίνωση της λύσης συνεργασίας.\nΕνώ όπως πληροφορούμαστε και άλλοι ποδοσφαιριστές έχουν εκφράσει την επιθυμία να παραλάβουν το δελτίο τους και να βρουν μια νεα ομάδα, καθώς η στασιμότητα-αβεβαιότητα και η αναμονή του Πιερικού τους ωθεί στην αποχώρηση καθώς βρίσκονται και σε ευάλωτη θέση για το μέλλον τους.\nΑρκετοί όμως απο την άλλη είναι και αυτοί που κάνουν υπομονή και έχουν εμπιστοσύνη στην διοίκηση ωστε να βρεθει μια λυση στα διοικητικά αυτες τις ημερες και να παραμείνουν στην ομάδα.\nΣήμερα στις 19:30 είναι το κρίσιμο ΔΣ του ΣΦΚ ΠΙΕΡΙΚΟΣ για την αναδιάρθρωση του διοικητικού σχήματος. Εφόσον δεν βρεθεί λύση και δεν υπάρξει πρόεδρος. Πάμε σε άμεση Γενική Συνέλευση. Οι τελευταίες πληροφορίες κάνουν λόγο οτι δεν θα καρποφορήσει η συνάντηση ενώ παράλληλα θα ασκηθούν έντονες πιέσεις ωστε να αναλάβει το δύσκολο έργο της συνέχειας ενας εκ των αντιπροέδρων ή μελών της διοίκησης...Αν αυτός στηριχθεί.\nΑπό ADMIN - PierikosNews στις Ιουλίου 06, 2016\nΑνώνυμος 6 Ιουλίου 2016 - 6:08 μ.μ.\nΠαρασκευη πρεπει να γινει στιν Εκαβη βλεπω ενα Ιολιου να τρεχουμε στιν εκαβη παλει αδικο που εδοσαν τα δελτια


"Μοιρασιά" χωρίς τον Θόδωρο δεν γίνεται - Κ-ΤΥΠΟΣ\nΑρχική ΑΠΟΨΕΙΣ ΑΤΑΚΕΣ “Μοιρασιά” χωρίς τον Θόδωρο δεν γίνεται\n“Μοιρασιά” χωρίς τον Θόδωρο δεν γίνεται\nΗ Δήμητρα, σχολίασε καρντάσι, δήλωσε ότι δεν θα παραιτηθεί επειδή έχασε τις εκλογές. «Μάλιστα, αν κρίνουμε από τις δηλώσεις του δημοτικού συμβούλου, Λεωνίδα Παππά, πολύ πιθανό να συνεργαστεί (η Δήμητρα) με τον συνυποψήφιο της, Μάκη Παπαδόπουλο, για να μοιράσουν τις διοικητικές θέσεις», έγραψε ακόμα το καρντάσι.\nΗ μόνη δήλωση που έκανε η Δήμητρα, απ’ όσο γνωρίζω, είναι πως η δεύτερη θητεία στο αξίωμα του δημάρχου, θα είναι η τελευταία. Όμως, δεν εξελέγη δήμαρχος. Δεν αντιλαμβάνομαι γιατί να παραιτηθεί από δημοτική σύμβουλος, επειδή δεν εξελέγη δήμαρχος. Το αξίωμα δεν είναι αυτοσκοπός και «λάφυρο», όπως θεωρούν μερικοί. Μάλλον πρόκειται για λανθασμένη εκτίμηση.\nΌπως λανθασμένη είναι και η εκτίμηση, ότι η Δήμητρα θα συνεργαστεί με τον Makis, για να «μοιράσουν» τις διοικητικές θέσεις.\n«Το καρπούζι και το μαχαίρι» το έχει ο Θόδωρος Μουριάδης, που θα αναλάβει δήμαρχος από τον Σεπτέμβριο. Ακόμα κι αν δεν εξασφάλισε την πλειοψηφία των εδρών στο δημοτικό συμβούλιο, οι υπόλοιποι συνδυασμοί δεν μπορούν να αγνοήσουν τη βούληση του εκλεγμένου δημάρχου.\nΘα καταθέσει, επομένως, τις προτάσεις του στους επικεφαλής των υπόλοιπων συνδυασμών, που έχουν περισσότερες από μία έδρες κι εκείνοι, αφού συζητήσουν με τις «ομάδες» τους, θα τις αποδεχτούν, ή θα τις απορρίψουν.\nΔεν είναι λογικό να «μοιράσουν» τις διοικητικές θέσεις οι επικεφαλής δύο, ή περισσότερων, συνδυασμών εξαιρώντας τον δήμαρχο, ο οποίος θέλει να έχει συνεργάτες της εμπιστοσύνης του.\nΔεν ξέρω σε τι αποσκοπεί η δήλωση του Λεωνίδα Παππά. Ίσως θέλει να «συσπειρώσει» τις άλλες παρατάξεις απέναντι στη Δήμητρα, που είναι η απερχόμενη δήμαρχος και του Makis, ο οποίος προεκλογικά άσκησε επιθετική κριτική εναντίον του Θ. Μουριάδη, συνδέοντας τον με την περίοδο δημαρχίας του Λουντοβίκ. Θα κάνετε λίγη υπομονή, καρντάσια, για να δούμε τις συνεργασίες.\nΠροηγούμενο άρθρο55χρονη συνεργός σε απάτη συνελήφθη από αστυνομικούς στην Καβάλα\nΕπόμενο άρθρο“Δεν κουνιέται φύλλο” στην Ένωση Καλαθοσφαίρισης Καβάλας!